Minuri/sinhala-corpus-wikipedia huggingface dataset:
2009 ඔක්තෝබර් 2 දින ඩෙන්මාර්කයේ කෝපන්හේගන් හිදී පැවති 121 වැනි IOC සැසියේදී 2016 ගිම්හාන ඔලිම්පික් සත්කාරක නගරය ලෙස බ්‍රසීලයේ රියෝ ද ජැනයිරෝ නුවර නිවේදනය කරන ලදි
2016 අගෝස්තු 5 දින සමාරම්භක උත්සවය පැවැත්වීමට නියමිතව ඇති අතර 2016 අගෝස්තු 21 දින අවසන් දින උත්සවය පැවැත්වෙනු ඇත
2016 ඔලිම්පික් උලෙළ සඳහා සහභාගීවන රටවල්

කාල සටහන
   

   

ඔලිම්පික්
මැග්නීසියම් සිලිසයිඩ්, Mg2Si, යනු මැග්නීසියම් හා සිලිකන් වලින් සමන්විත අකාබනික සංයෝගයකි
මැග්නීසියම් සිලිසයිඩ් පිටි තද නිල් හෝ ලා දම් පැහැයක් ගනී
වැලි හා වීදුරු වලන් හමුවන සිලිකන් ඩයොක්සයිඩ්, SiO2 මැග්නීසියම් සමග රත්කළ විට මැග්නීසියම් ඔක්සයිඩ් ලැබේ, මැග්නීසියම් අතිරික්තයක් භාවිතා කළ විට, මැග්නීසියම් සිලිසයිඩ් සෑදේ
මෙම ප්‍රතික්‍රියාවේ පළමු ඵලය වන්නේ සිලිකන් ය, පසුව එය මැග්නීසියම් සමග තවදුරටත් ප්‍රතික්‍රියා කිරීමෙන් Mg2Si හටගනී
මෙම ප්‍රතික්‍රියාවේ ස්ටොයිකියෝමිතිය Mg
SiO2  අතර 2
1 මවුලික අනුපාතයට සිදුවේ
MgO ඇතිවීම
2 Mg + SiO2 → 2 MgO + Si 
Mg අතිරික්තයක් ඇතිනම්, පහත පරිදි ඉතිරි මැග්නීසියම් සමග සිලිකන් ප්‍රතික්‍රියා කිරීමෙන් Mg2Si ඇතිවේ
2 Mg + Si → Mg2Si
මේනිසා, මැග්නීසියම් සිලිසයිඩ් සැකසීම සඳහා සිදුවන සමස්ත ප්‍රතික්‍රියාව 4
1 මවුලික අනුපාතයෙන් Mg
SiO2 අතර සිදුවන ආකාරය පහත පරිදි ඉදිරිපත් කළ හැක
4 Mg + SiO2 → 2 MgO + Mg2Si
මෙම ප්‍රතික්‍රියා වේගයෙන් විශාල තාප ප්‍රමාණයක් නිපදවමින් සිදුවේ
මූලාශ්‍ර

රසායන විද්‍යාව
රසායන ද්‍රව්‍ය
1924 ශීත ඍතු ඔලිම්පික් යනු I Olympic Winter Games ලෙස නිල වශයෙන් හඳුන්වනු ලබන 1924 වර්ෂයේදී ප්‍රංශයේ චැමොනික්ස් හිදී පැවති ශීත ඍතු බහු-ක්‍රීඩා ඉසව්වකි
Semaine Internationale des Sports d'Hiver (අන්තර්ජාතික ශීත ඍතු ක්‍රීඩා සතිය) ලෙස නියම ලෙස හඳුන්වනු ලබන මෙය 1924 ගිම්හාන ඔලිම්පික් සමඟ සමගාමීව පවත්වන ලදී
චැමොනික්ස් හි බ්ලෑන්ක් කන්ද පාමුල සහ හවුටේ-සැවෝයි හිදී 1924 ජනවාරි 25 සහ පෙබරවාරි 5 අතරතුරදී පවත්වන ලදී
මෙම ක්‍රීඩා උළෙල ප්‍රංශ ඔලිම්පික් කමිටුව විසින් සංවිධානය කරන ලද අතර ප්‍රත්‍යාවලෝකනයක් ලෙස අන්තර්ජාතික ඔලිම්පික් කමිටුව (IOC) විසින් පළමුවන ශීත ඍතු ඔලිම්පික් උළෙල ලෙස නම් කරන ලදී
ගිම්හාන ඔලිම්පික් වලට සමගාමීව එකම අවුරුද්දක ශීත ඍතු ඔලිම්පික් ද පැවැත්වීමේ සම්ප්‍රදාය 1992 දක්වා නොකඩවා සිදු විණි
වර්තමානයේ දී ගිම්හාන ඔලිම්පික් වලට වසර දෙකකට පසුව ශීත ඍතු ඔලිම්පික් පැවැත්වෙයි
1908 ලන්ඩන් සහ  1920 ඇන්ට්වර්ප් ගිම්හාන ඔලිම්පික් උළෙල දෙකෙහිදීම   ෆිගර් ස්කේටින් ඔලිම්පික් ඉසව්වක් ලෙස සහ අයිස් හොකී ඇන්ට්වර්ප් උළෙලේදී ඔලිම්පික් ඉසව්වක් ලෙස පැවති අතර, ගිම්හාන ඍතුවේදී පැවැත්විය හැකි ශීත ඍතු ක්‍රීඩා ගණන සෑම විටම සීමා සහගත විය
1921 දී ලවුසෙන් හි පැවති IOC සම්මේලනයේ දී බොහෝ සාකච්ඡා පැවැත්වීමෙන් පසු අන්තර්ජාතික ශීත ඍතු ක්‍රීඩා සතියක් 1924 දී චැමොක්ස් හිදී පැවැත්වීමට තීරණය විය
1975 ක්‍රිකට් ලෝක කුසලානය (නිල වශයෙන් පෘඩෙන්ෂනල් කුසලානය '75 ලෙස හැඳින්වූ) යනු ජාත්‍යන්තර ක්‍රිකට් සම්මේලනය (ICC) විසින් සංවිධානය කරන ලද ලෝක ක්‍රිකට් කුසලාන තරඟාවලියේ පළමු සංස්කරණයයි
එය එක්දින ජාත්‍යන්තර ක්‍රිකට් ඉතිහාසයේ පළමු ප්‍රධාන තරඟාවලිය විය
1975 ජුනි 7 සිට 21 දක්වා එංගලන්තයේ පැවැත්වුණි
මෙම තරඟාවලියට පෘඩන්ෂනල් ඇෂුවරන්ස් සමාගම විසින් අනුග්‍රහය දක්වන ලද අතර එයට සහභාගී වූ රටවල් අටක් තිබුණි
එවකට ටෙස්ට් ක්‍රීඩා කළ කණ්ඩායම් හය (ඕස්ට්‍රේලියාව, එංගලන්තය, ඉන්දියාව, නවසීලන්තය, පකිස්ථානය, බටහිර ඉන්දීය කොදෙව්) සහ එවකට ප්‍රමුඛ පෙළේ ආශ්‍රිත රටවල් දෙක වන ශ්‍රී ලංකාව සහ නැගෙනහිර අප්‍රිකාව යි
කණ්ඩායම් හතරකින් යුත් කාණ්ඩ දෙකකට බෙදා ඇති අතර, සෑම කණ්ඩායමක්ම තම කාණ්ඩයේ එකිනෙකා සමඟ එක් වරක් ක්‍රීඩා කරන ලදී
මෙම තරඟ වල ජයග්‍රාහකයින් අවසන් මහා තරඟයේදී මුණගැසෙන අතර, සෑම කාණ්ඩයකින්ම පළමු කණ්ඩායම් දෙක අවසන් පූර්ව වටයට සුදුසුකම් ලබා ගත්හ
සෑම තරගයක්ම කණ්ඩායමකට ඕවර 60කින් සමන්විත වූ අතර සම්ප්‍රදායික සුදු ඇඳුමින් සැරසී රතු පන්දුවලින් ක්‍රීඩා කරන ලදී
සියල්ල දිවා ආලෝකයෙන් ක්‍රීඩා කර අවසන් විය
එංගලන්තය සහ නවසීලන්තය "ඒ" කාණ්ඩයේ පළමු කණ්ඩායම් දෙක ලෙස තේරී පත්වූ අතර බටහිර ඉන්දීය කොදෙව්වන් හා ඕස්ට්‍රේලියාව "බී" කාණ්ඩයේ පළමු කණ්ඩායම් දෙක ලෙස පත්වූ අතර කණ්ඩායම් හතර අවසන් පූර්ව වටයට සුදුසුකම් ලබා ගත්හ
ඔස්ට්‍රේලියාව අවසන් පූර්ව වටයේදී එංගලන්තය පරාජය කරමින් සහ බටහිර ඉන්දීය කොදෙව්වන් නවසීලන්තය පරාජය කිරීමෙන් පසු අවසාන තරගයට තේරී පත්විය
ලෝඩ්ස්හිදී පැවැති අවසන් මහා තරගයේදී ඔස්ට්‍රේලියාව ලකුණු 17කින් පරදවා පළමු ලෝක කුසලාන ජයග්‍රාහකයන් බවට බටහිර ඉන්දීය කොදෙව්වන්  පත්විය
නවසීලන්ත පිතිකරු ග්ලෙන් ටර්නර් ලකුණු 333ක් රැස්කරමින් තරගාවලියේ වැඩිම ලකුණු ලාභියා වූ අතර ඔස්ට්‍රේලියානු පන්දු යවන ක්‍රීඩක ගැරී ගිල්මෝර් කඩුලු 11ක් දවාගනිමින් වැඩිම කඩුලු ලාභියා විය
පසුබිම 
ජාත්‍යන්තර මට්ටමේ පළමු බහුපාර්ශ්වික ක්‍රිකට් තරගාවලිය වූයේ 1912 එංගලන්තයේ පැවති තුන්කොන් තරඟාවලියයි
මෙය එවකට පැවති ටෙස්ට් රටවල් තුන අතර (එංගලන්තය, ඕස්ට්‍රේලියාව සහ දකුණු අප්‍රිකාව) අතර පැවැත්විණි
අයහපත් කාලගුණය සහ මහජන උනන්දුව නොමැතිකම හේතුවෙන් මෙම සංකල්පය පසුව ඉවත් කරන ලදී
පළමු එක්දින තරගය ලෙස 1962 දී ඉංග්‍රීසි ප්‍රාන්ත ක්‍රිකට් කණ්ඩායම් හතරක් සීමිත ඕවර පිළිමළුන් පිටුදැකීමේ තරගාවලියකට ක්‍රීඩා කිරීම මේ සදහා පැවති හිඩස පුරවන ලදී
එම කුසලානය ලෙස්ටර්ෂයර් කණ්ඩායම කඩුලු පහකින් පරාජය කළ නෝර්ත්හැම්ප්ටන්ෂයර් කණ්ඩායම විසින් දිනා ගන්නා ලදී
1966 සහ 1967 දී එංගලන්තයේ 'ලෝක ක්‍රිකට් කුසලානයක්' ලෙස සිදු කරන ලද සීමිත ඕවර ආකෘතිය (එංගලන්තය, සෙසු ලෝක XI සහ සංචාරක කණ්ඩායම ලෙස 1966 දී බටහිර ඉන්දීය කොදෙව් සහ 1967 දී පකිස්ථානය) භාවිතා කර ඇත
1966 FIFA ලෝක කුසලානයේ සත්කාරකත්වය එම රටේදීම සිදුවීම මෙම අලෙවිකරණයට පැහැදිලිවම බලපෑවේය
1966 'ලෝක ක්‍රිකට් කුසලානය' එංගලන්තය විසින් දිනා ගන්නා ලදී
1967 දී සෙසු ලෝක XI කණ්ඩායම ලෝක කුසලානය විසින් දිනා ගන්නා ලදී
ක්‍රිකටර් සගරාවේ වාර්තාවක සදහන් කළේ මෙම "ත්‍රිකෝණ තරඟාවලියේ" පාකිස්තානය සහ සෙසු ලෝක XI කණ්ඩායම අතර පැවති අවසන් තරඟය හොඳින් සහභාගී නොවූ හෝ සම්පූර්ණයෙන්ම බැරෑරුම් ලෙස නොසලකන ලද තරගයක් බවයි
"විශාල ප්‍රේක්ෂක පිරිසක් පැමිණ නොතිබීම කණගාටුවට කරුණකි
" ගාර්ෆීල්ඩ් සෝබර්ස්  විසින් කුසලානය සෙසු ලෝක Xl කණ්ඩායම වෙත ලබා ගත්හ
ඔස්ට්‍රේලියාව සහ එංගලන්තය අතර 1970-71 අළු බඳුන තරඟාවලියේ තුන්වන ටෙස්ට් තරඟයට ආදේශකයක් ලෙස මෙල්බර්න් ක්‍රිකට් පිටියේ (MCG) පළමු නිල එක්දින ජාත්‍යන්තර තරඟය පැවැත්වුණේ 1971 දීය
ඒ ටෙස්ට් තරගයේ පළමු දින තුනේ තරගයට වර්ෂාපතනයක් බලපා තිබීම හේතුවෙනි
තරගය ඕවර හතළිහක තරගයක් වූ අතර එක් ඕවරයකට පන්දු අට බැගින් විය
එංගලන්තය ඕවර 39.4 කදී ලකුණු 190 ක් ලබා ගත් පසු, ඔස්ට්‍රේලියාව පන්දු 42 ක් ඉතිරිව තිබියදී තරගය ආරක්ෂා කර ගැනීමට ස්ථාවර වේගයකින් ඉලක්කය හඹා ගියේය
වසර දෙකකට පසුව 1973 කාන්තා ක්‍රිකට් ලෝක කුසලානය අතරතුර ලෝඩ්ස්හිදී, 1975 දී පිරිමි තරගාවලියක් පැවැත්වීමට සැලසුම් සකස් කරන ලදී
එම තරගාවලියට එකල සියලුම ටෙස්ට් රටවල් කාණ්ඩ දෙකකට බෙදා එක් එක් කාණ්ඩයේ පළමු කණ්ඩායම් දෙක බැගින් පිළිමළුන් පිටුදැකීමේ අදියරට සුදුසුකම් ලබා ලෝඩ්ස් හිදී අවසන් මහා තරඟය පැවැත්වීමට සැලසුම් කරනු ලැබීය
ආකෘතිය 
පළමු ලෝක කුසලානයේ ආකෘතිය කණ්ඩායම් හතරක කාණ්ඩ දෙකක් විය
එක් එක් කණ්ඩායම එකිනෙකා ක්‍රීඩා කරමින් සෑම කණ්ඩායමකින්ම ඉහළම කණ්ඩායම් දෙකක් පසුව අර්ධ අවසන් පූර්ව වටයට පිවිසෙන අතර ජයග්‍රාහකයින් පසුව අවසන් වටයට සුදුසුකම් ලබයි
පළමු ක්‍රිකට් ලෝක කුසලානය එංගලන්තයේදී පැවැත්වූයේ විවිධ ස්ථාන හතකි
1975 ක්‍රිකට් ලෝක කුසලනය තුළ අර්ධ අවසන් පූර්ව වටය සහ අවසාන තරඟය සමග තරඟ 15 ක් පැවතුනි
සහභාගීත්වය
ලෝක කුසලාන තරඟාවලිය සඳහා තරඟ කිරීමට කණ්ඩායම් අටකට ආරාධනා කර ඇත
ඉන් රටවල් හයක් ජාත්‍යන්තර ක්‍රිකට් කවුන්සිලයේ (අයිසීසී) පූර්ණ සාමාජිකයින් වූ අතර, ඉතිරි ස්ථාන දෙක පිරවීම සඳහා ශ්‍රී ලංකාව සහ නැගෙනහිර අප්‍රිකාවට ආරාධනා කරන ලදී
දකුණු අප්‍රිකාව තරගාවලියේ එක් කණ්ඩායමක් වීමට නියමිතව තිබූ නමුත් රට තුළ පවතින වර්ණභේදවාදී නීති හේතුවෙන් කණ්ඩායමට 1992 සංස්කරණය දක්වා තරඟ කිරීමෙන් ඉවත් වීමට සිදුවිය
ක්‍රීඩාංගණ 
1973 ජුලි 26 වැනි දින ක්‍රීඩාංගන ප්‍රකාශයට පත් කිරීම ආරම්භ වූයේ අවසන් මහා තරගය සඳහා ලෝඩ්ස් පිටිය තෝරාගෙන තරගාවලිය පවත්වන බව අන්තර්ජාතික ක්‍රිකට් කවුන්සිලය හෙළිදරව් කිරීමත් සමඟය
1975 වාරයේ පැවැත්වෙන ප්‍රාන්ත තරඟාවලි පහ සමඟ තරඟාවලිය සඳහා කාලසටහන් ප්‍රකාශයට පත් කිරීමත් සමඟ ඉතිරි ස්ථාන 1974 නොවැම්බර් 5 වන දින අනාවරණය කරන ලදී
හෙඩිංලි සහ ඕවල් අවසන් පූර්ව වටයේ සත්කාරකයන් ලෙස තහවුරු විය
කණ්ඩායම් අදියර

A කාණ්ඩය

B කාණ්ඩය

පිළිමළුන් පිටුදැකීමේ අදියර

අවසාන පූර්ව

අවසාන

සංඛ්‍යා ලේඛන

යොමු කිරීම්

බාහිර සබැදි
 Cricket World Cup 1975 from Cricinfo

 
World
Cricket World Cup tournaments
International cricket competitions from 1970–71 to 1975
International sports competitions hosted by England
June 1975 sports events
ක්‍රිකට්
ශ්‍රී ලංකාව තුළ ක්‍රිකට්
1979 ක්‍රිකට් ලෝක කුසලානය, (නිල වශයෙන් පෘඩෙන්ෂල් කුසලානය '79 ලෙස හැඳින්වේ) ක්‍රිකට් ලෝක කුසලානයේ දෙවන සංස්කරණය විය
ජාත්‍යන්තර ක්‍රිකට් සම්මේලනය විසින් සංවිධානය කරන ලද එය 1979 ජුනි 9 සිට 23 දක්වා එංගලන්තයේදී පැවැත්විණි
මෙම තරඟාවලියට නැවත වරක්  පෘඩෙන්ෂල් ඇෂුවරන්ස් සමාගම අනුග්‍රහය දක්වන ලද අතර තරඟාවලියට කණ්ඩායම් 8ක් සහභාගී වී සිටි අතර එකම වෙනස වූයේ තරඟාවලිය සඳහා සුදුසුකම් ලැබීමේ තරගාවලියක් පවත්වා ශ්‍රී ලංකාව සමඟ සුදුසුකම් ලැබූ කැනඩාව සහභාගී වීම පමණි
අවසන් මහා තරගය නැවත වරක් ලෝඩ්ස්හිදී පැවැත්වීමත් සමඟ එක් එක් කාණ්ඩයෙන් කණ්ඩායම් දෙකක් සුදුසුකම් ලැබීමත් සමඟ ආකෘතිය එලෙසම පැවතුනි
පළමු වරට අවසන් පූර්ව වටයට පිවිසි පාකිස්ථානය සමග එංගලන්තය 'ඒ' කාණ්ඩයෙන් සුදුසුකම් ලබා ගත් අතර බටහිර ඉන්දීය කොදෙව්වන් නවසීලන්තය සමග 'බී' කාණ්ඩයෙන් පෙරමුණ ගැනීමට සමත් විය
බටහිර ඉන්දීය කොදෙව් සහ එංගලන්තය පිළිවෙළින් පකිස්තානයට සහ නවසීලන්තයට එරෙහිව අවසන් පූර්ව වටය ජයග්‍රහණය කළ පසු, ඔවුන් ලෝඩ්ස් හිදී අවසන් මහා තරගයේදී මුණගැසුණු අතර ලකුණු 92ක ජයග්‍රහණයක් ලබා ගනිමින් බටහිර ඉන්දීය කොදෙව් පිල වසර හතරකට පෙර සිට තම ශූරතාව ආරක්ෂා කර ගැනීමට සමත්ත් විය
බටහිර ඉන්දීය පිතිකරු ගෝර්ඩන් ග්‍රීනිජ් තරඟ 4 කදී ලකුණු 253 ක් රැස්කරමින් තරඟාවලියේ වැඩිම ලකුණු ලාභියා ලෙස තරඟාවලිය අවසන් කළ අතර එංගලන්ත ක්‍රීඩක මයික් හෙන්ඩ්‍රික් කඩුලු දහයක් දවාගත් වැඩිම කඩුලු ලාභියා බවට පත් විය
ආකෘතිය 
තරඟාවලියේ කණ්ඩායම් අට කණ්ඩායම් හතරකින් යුත් කාණ්ඩ දෙකකට බෙදා ඇති අතර, සෑම කණ්ඩායමක්ම තම කාණ්ඩයේ අනෙක් කණ්ඩායම් සමග තනි රවුන්ඩ් රොබින් ක්‍රමයට ක්‍රීඩා කළහ
එක් එක් කාණ්ඩයෙන් පළමු කණ්ඩායම් දෙක පසුව අවසන් පූර්ව වටයට ගොස් පිළිමළුන් ඉවත් කිරීමේ තරඟාවලියකට ක්‍රීඩා කරයි
සහභාගීත්වය

1979 තරගාවලියේදී ලෝක කුසලානයක පළමු සුදුසුකම් ලැබීමේ තරග දක්නට ලැබිණි
1979 ICC කුසලානය මැයි අග සහ ජූනි මස මුල මධ්‍යම එංගලන්තයේ විවිධ ක්‍රීඩාංගණවල පැවැත්විණි
අවසන් තරඟකරුවන් දෙදෙනා ලෝක කුසලානය සඳහා සුදුසුකම් ලැබූ අතර එහිදී ඔවුන් ස්වයංක්‍රීයව සුදුසුකම් ලැබූ ටෙස්ට් රටවල් හයට එක් විය
ශ්‍රී ලංකාව සහ කැනඩාව අවසන් පූර්ව වටයේදී පිළිවෙලින් ඩෙන්මාර්කය සහ බර්මියුඩාව පරාජය කර සුදුසුකම් ලබා ගත්හ
ක්‍රීඩාංගණ

කාණ්ඩ අදියර

ඒ කාණ්ඩය

බී කාණ්ඩය

පිළිමළුන් පිටුදැකීමේ අදියර

අවසන් පූර්ව

අවසන් තරගය
කාසියේ වාසිය දිනා පළමුවෙන් පන්දු යැවීමට එංගලන්ත කණ්ඩායමේ තීරණය විය
බටහිර ඉන්දීය කොදෙව් කණ්ඩායමේ මුළු ලකුණු 99 කට කඩුලු 4 ක් බිඳ වැටුනු අතර, ග්‍රීන්ඩ්ජ්, හේන්ස්, කලිචරන් සහ නායක ක්ලයිව් ලොයිඩ් යන අය දැවීගිය ක්‍රීඩකයින් විය
කෙසේ වෙතත්, විවියන් රිචර්ඩ්ස්  (ලකුණු 138 ක් පන්දු 157 කින්, හතරේ පහර 11, හයේ පහර 3) සහ කොලිස් කිං (පන්දු 66 කින් ලකුණු 86 යි, හතරේ පහර 10 යි, හයේ පහර 3 යි) ඉනිම ශක්තිමත් කළා
බටහිර ඉන්දීය කොදෙව් පිල 238/5 දී කොලිස් කිං ගේ දැවීයාමත් සමග ලකුණු 139 ක සබඳතාව අවසන් විය
බටහිර ඉන්දීය කොදෙව් කණ්ඩායම කඩුලු 9 ක් දැවී ලකුණු 286 ක් රැස් කළේය
ඉංග්‍රිසි පිතිකරුවන් හොඳ ආරම්භයක් ලබා ගත්හ
එහෙත් ආරම්භක පිතිකරුවන් වන මයික් බ්රේලි (පන්දු 130 කින් ලකුණු 64 ක්, හතරේ පහර 7 යි) සහ ජෙෆ් බෝයොකොට් (පන්දු 105 කදී ලකුණු 57 යි හතරේ පහර 3 යි) පසුව මන්දගාමී ස්වරූපයක් පෙන්නුම් කලහ
ආරම්භක පිතිකරුවන් දෙදෙනා දැවී ගිය පසු, ලකුණු වේගය ඉහළ ගොස් තිබිණි
ග්‍රැහැම් ගූච් ලකුණු 32 ක් ලබා ගත්තේය
කෙසේ වෙතත්, ගූච්ගේ දැවීයාම ලෝක කුසලාන ඉතිහාසයේ අතිශයින්ම විනාශකාරී බිඳවැටීම විය
එංගලන්තය අවසානයේ ඕවර 51 කදී සියළු දෙනා දැවී ලකුණු 194 ක් ලබා සිටියහ
විවියන් රිචර්ඩ්ස් තරගයේ වීරයා ලෙස නම් කෙරිණි
සංඛ්‍යා දත්ත

යොමු කිරීම්

බාහිර සබැදි
 Cricket World Cup 1979 from Cricinfo

Sports competitions in England
Cricket World Cup, 1979
Cricket World Cup, 1979
International cricket competitions from 1975–76 to 1980
 
Cricket World Cup tournaments
June 1979 sports events
ක්‍රිකට්
ශ්‍රී ලංකාව තුළ ක්‍රිකට්
1983 ක්‍රිකට් ලෝක කුසලානය (පෲඩෙන්ෂල් කුසලානය '83) යනු ක්‍රිකට් ලෝක කුසලාන තරඟාවලියේ 3 වන සංස්කරණයයි
එය 1983 ජුනි 9 සිට 25 දක්වා එංගලන්තයේ සහ වේල්සයේ පැවති අතර එය ඉන්දියාව විසින් දිනා ගන්නා ලදී
මෙම අවස්ථාවට රටවල් අටක් සහභාගී විය
1983 ලෝක කුසලානය තරඟාවලිය පුරාම විස්මයජනක සිද්ධි වලින් පිරී තිබුණි
එම කාලය තුළ හොඳින් ක්‍රීඩා නොකළ ඉන්දියාව සහ සිම්බාබ්වේ වැනි කණ්ඩායම් පිළිවෙලින් බටහිර ඉන්දීය කොදෙව් හා ඕස්ට්‍රේලියාව පරාජය කළහ
එංගලන්තය, පාකිස්තානය, ඉන්දියාව සහ තරගාවලියේ ප්‍රියතමයන් වන බටහිර ඉන්දීය කොදෙව් අවසන් පූර්ව වටයට සුදුසුකම් ලැබීය
මූලික තරඟ සදහා කණ්ඩායම් හතර බැගින් කාණ්ඩ දෙකකට බෙදා සෑම රටක්ම තම කාණ්ඩයේ අනෙක් කණ්ඩායම් සමග දෙවරක් ක්‍රීඩා කළහ
සෑම කාණ්ඩයකම ඉහළම කණ්ඩායම් දෙක අවසන් පූර්ව වටයට සුදුසුකම් ලැබීය
මෙම තරඟ ඉනිමකට ඕවර 60 කින් සමන්විත වූ අතර සාම්ප්‍රදායික සුදු ඇඳුම් හා රතු බෝල වලින් ක්‍රීඩා කරන ලදී
ඔවුන් සියල්ලම දිවා කාලයේදී සෙල්ලම් කරන ලදී
ආකෘතිය 
1983 ලෝක කුසලානයේ ආකෘතිය කණ්ඩායම් හතරකින් යුත් කාණ්ඩ 2 ක් වූ අතර සෑම කණ්ඩායමක්ම දෙවරක් ක්‍රීඩා කළහ
සෑම කාණ්ඩයකම ඉහළම කණ්ඩායම් දෙක අවසන් පූර්ව වටයට පිවිසි අතර ජයග්‍රාහකයින් තවදුරටත් අවසන් මහා තරඟයට පිවිසියේය
සෑම තරඟයක්ම ඕවර 60 කින් සමන්විත විය
සහභාගිවන්නන් 

අවසන් තරඟාවලිය සඳහා කණ්ඩායම් අටක් සුදුසුකම් ලබා ඇත (මෑතකදී පත් කරන ලද පූර්ණ සාමාජික ශ්‍රී ලංකාව ඇතුළුව පූර්ණ අයිසීසී සාමාජිකයින් හත්දෙනෙකු සහ 1982 අයිසීසී කුසලානය දිනා ගැනීමෙන් සුදුසුකම් ලැබූ සිම්බාබ්වේ)

ක්‍රීඩාංගණ

සංචිත
ප්‍රධාන ලිපිය 1983 ක්‍රිකට් ලෝක කුසලානයේ කණ්ඩායම් සංචිත

මූලික අධියර
පෙර පැවති ක්‍රිකට් ලෝක කුසලාන තරගාවලියේදී මෙන් නොව කණ්ඩායම් අදියර ද්විත්ව රවුන්ඩ් රොබින් ආකෘතියකින් ක්‍රීඩා කරන ලදී
A කාණ්ඩයේ සත්කාරක රට වන එංගලන්තය, පාකිස්තානය, නවසීලන්තය සහ ශ්‍රී ලංකාව ද බී කාණ්ඩයේ බටහිර ඉන්දීය කොදෙව්, ඉන්දියාව, ඕස්ට්‍රේලියාව සහ සිම්බාබ්වේ යන රටවල් ඇතුළත් විය
පසුගිය ලෝක කුසලාන වලදී මෙන් නොව, සියලුම තරග රූපවාහිනියෙන් සජීවීව ප්‍රදර්ශනය කළ හැකි පරිදි ආකෘති නිර්මාණය කර තිබුනි
සෑම තරඟයක් සදහා වර්ෂාව ඇති වූ විට අතිරේක දිනයක් වෙන්කර තිබූ අතර තරඟ තුනක් සදහා දෙවන දිනයක් අවශ්‍ය විය
A කාණ්ඩයේ දී එංගලන්තය ඕවල්හිදී නවසීලන්තයට එරෙහිව ලකුණු 106 ක දැවැන්ත ජයක් වාර්තා කළේය
පකිස්තානය ද ශ්‍රී ලංකාවට එරෙහිව ලකුණු 50 ක ජයක් ලබා ගනිමින් තරගාවලිය ආරම්භ කලාය
ඩේවිඩ් ගෝවර් හයේ පහර 5 ක් සහ හතරේ පහර 12 ක් ඇතුළුව ලකුණු 130 ක් ලබා ගනිමින් එංගලන්තයේ දෙවන ජයග්‍රහණය ශ්‍රී ලංකාවට එරෙහිව අත්කර ගත්තේය
මේ අතර නවසීලන්තය විසින් පකිස්තානය ලකුණු 52 කින් පරාජය කළේය
ලෝඩ්ස් පිටියේදී එංගලන්තය විසිනි පකිස්තානය කඩුලු 8 කින් පරාජය කළ අතර රිචඩ් හැඩ්ලිගේ 5/25 පන්දු යැවීමෙන් ශ්‍රී ලංකාව ලකුණු 206 කට දැවී ගිය අතර නවසීලන්තය ඕවර 20 කට වඩා ඉතිරිව තිබියදී ජයග්‍රහනය කලේය
කණ්ඩායම් අදියරයන්හි එංගලන්තය ලැබූ එකම පරාජය වූයේ නවසීලන්තයට එරෙහිව වාර්ථා විය
ජුනි 18 වනදා පැවති පස්වන වටයේ තරග අවසනයේ එංගලන්තය සිය ස්ථානය තහවුරු කරගත් අතර ග්‍රේම් ෆෝලර් සහ ක්‍රිස් තවරේ අතර පළමු කඩුල්ල 115 ක් සමගින් පාකිස්තානය ලබා ගත් ලකුණු 232 න් අඩක් එම පිතිකරුවන්ප දෙදෙනා ලබා ගත්තේය
අවසන් වට තරගයේදී එංගලන්තය කඩුලු 9 කින් ශ්‍රී ලංකාව පරාජය කළේය
නවසීලන්තය සහ පාකිස්තානය අතර තරගය දෙවන සුදුසුකම ලෙස තීරණය කරනු ඇත
නවසීලන්තයේ ඕනෑම ජයග්‍රහණයක් ඔවුන් සුදුසුකම් ලැබීමට ප්‍රමාණවත් වනු ඇත
පාකිස්තානයට ජයග්‍රහණය කිරීමට පමණක් නොව නවසීලන්තයේ සාමාන්‍ය ලකුණු අනුපාතය වෙනස් කිරීමටද අවශ්‍ය වේ
කෙසේ වෙතත් නවසීලන්තය තරග පරාජයත් සමග මීලග වටයට යාම අසමත් විය
ඒ ඔවුන් දල ලකුණු ලබා ගැනීමේ වේගය ඩු මට්ටමක පවත්වා ගැනීමත් ප්‍රධාන වශයෙන් ශ්‍රී ලංකාවට පරාජය වීමත්ය
බී කාණ්ඩය ආරම්භ වූයේ තරඟාවලියේ පළමු කම්පනයත් සමඟ ය
ඒ සිම්බාබ්වේ ඕස්ට්‍රේලියාව පරාජය කළ අතර විස්ඩන් විස්තර කළේ “පෙර පැවති ලෝක කුසලාන දෙකට වඩා විශාල පුදුමයක්” ලෙස ය
ඩන්කන් ෆ්ලෙචර් ලකුණු 69 ක් ලබා ගනිමින් තරගයේ වීරයා ලෙස සම්මාන ලැබීය
අනෙක් ආරම්භක බී කාණ්ඩයේ තරගයේදී ඉන්දියාව, බටහිර ඉන්දීය කොදෙව් පිල ලකුණු 34 කින් පරාජය කලේය
ජුනි 11 වන දින පැවති දෙවන වටයේ ක්‍රීඩාපිටි වල තෙත් කාලගුණය අඩු ලකුණු ලබා ගැනීමට හේතු විය
බටහිර ඉන්දීය කොදෙව් පිල ඉනිමේදී ලකුණු 252/9 ක් රැස් කළ අතර ඊට ප්‍රතිචාර වශයෙන් ඕස්ට්‍රේලියාව පන්දුවාර 30.3 කදී ලකුණු 151 කට දැවී ගියේය
ග්‍රේම් වුඩ්, මයිකල් හෝල්ඩින්ගේ පන්දුවක්ට වැදීමෙන් පසු දැඩි කම්පනයකින් රෝහල් ගත කරනු ලැබීය
අනික් තරගයේදී ඉන්දියාව, සිම්බාබ්වේ පිල කඩුලු 5 කින් පරාජය කළේය
දින දෙකකට පසුව ඕස්ට්‍රේලියාව ලකුණු 162 කින් ඉන්දියාව පරාජය කළ අතර තරගයේ වීරයා වූ ට්‍රෙවර් චැපල් පන්දු 131 කදී ලකුණු 110 ක් සහ කෙන් මැක්ලේ ලකුණු 6/39 ක් ලබා ගත්තේය
එදින පැවති අනෙක් තරගයෙබන් බටහිර ඉන්දීය කොදෙව් පිල, සිම්බාබ්වේ පිල ට එරෙහිව පහසු ජයක් වාර්ථා කලේය
දෙවන වරට මුන ගැසුනු තරගයේදී බටහිර ඉන්දීය කොදෙව් කණ්ඩායම ලකුණු 66 කින් ඉන්දියාව අභිබවා ගිය අතර විව් රිචර්ඩ්ස් ලකුණු 119 ක් රැස් කළේය
තරඟාවලියේ දෙවන වතාවට ප්‍රතිවාදී පිතිකරුවෙකු  බටහිර ඉන්දීය කොදෙව් පන්දු හමුවේ තුවාල ලබා පිටියෙන් ඉවත් වූ අතර මේ අවාසනාවන්ත පිතිකරුවා වූයේ දිලිප් වෙන්ග්සාර්කර් ය
ඕස්ට්‍රේලියාව, සිම්බාබ්වේ පිල ලකුණු 32 කින් පරාජයට පත්කල අතර ජුනි 18 වනදා පැවති ඉන්දියාව සහ සිම්බාබ්වේ තරගය විස්ඩන් විසින් විස්තර කරන ලද්දේ “මෙම තරගාවලියේ ඉතාමත් කැපී පෙනෙන ඉනිමක් ඇතුළත් වූ විශිෂ්ට තරඟයක්” ලෙසිනි
කපිල් දේව් ඉන්දියාවේ ලකුණු 266/8 න් නොදැවී ලකුණු 175 ක් රැස් කළේය
සිම්බාබ්වේ කණ්ඩායම හඹා යෑමට අසමත් වූ අතර ඉන්දියාව ලකුණු 31 කින් ජය ගත්තේය
ග්‍රීන්ජ් සහ රිචර්ඩ්ස් අතර දෙවන කඩුල්ල සඳහා ලකුණු 124 ක හවුල්කාරිත්වයක් හේතුවෙන් බටහිර ඉන්දීය කොදෙව් කණ්ඩායම අවසන් පූර්ව වටයට සුදුසුකම් ලබා ඇති අතර ඕස්ට්‍රේලියාව කඩුලු 7 කින් පරාජය කළේය
බටහිර ඉන්දීය කොදෙව්වන්ට එරෙහිව සිම්බාබ්වේ තරගයෙන් බටහිර ඉන්දීය කොදෙව් පිල කඩුලු 10 කින් ජයග්‍රහණය කළේ ඕවර පහළොවකට ආසන්න ප්‍රමාණයක් ඉතිරිව තිබියදීය
බී කාණ්ඩයේ අවසන් තරගය ඕස්ට්‍රේලියාව සහ ඉන්දියාව අතර ඊලග වටයට සුදුසුකම් සඳහා ගැටුමක් විය
කෙසේ වෙතත්, ඉන්දියාව ලකුණු 247 ක් රැස් කළ අතර, ඕස්ට්‍රේලියාව ලකුණු 129 කට දැවී ගියේය
"ඒ" කාණ්ඩය

"බී" කාණ්ඩය

පිළිමළුන් පිටුදැකීමේ අදියර

අවසන් පූර්ව වටය 

ජුනි 22 වන දින ඕල්ඩ් ට්‍රැෆර්ඩ් හි පැවති පළමු අවසන් පූර්ව තරඟයේදී කාසියේ වාසිය දිනා එංගලන්තය පන්දුවට පහරදීමට තෝරා ගත්තේය
ඉන්දීය පන්දු යැවීම හමුවේ එංගලන්තය ලකුණු 213 ක් (ඕවර 60 ක්) ලබා ගැනීමට සමත් වූ විය
ග්‍රේම් ෆෝලර් (පන්දු 59 කදී ලකුණු 33 ක්, හතරේ පහර 3 ක්) ඉහළම ලකුණු රැස් කළ අතර කපිල් දේව් ඕවර එකොළහක දී ලකුණු 35 කට කඩුලු 3 ක් දවා ගත් අතර මොහින්දර් අමර්නාත් සහ රොජර් බිනි කඩුලු 2 බැගින් ලබා ගත්හ
ඊට පිළිතුරු වශයෙන් යෂ්පාල් ෂර්මා (පන්දු 115 කදී 61 ක්, හතරේ පහර 3 ක්, හයේ පහර 2 ක්) සහ සන්දීප් පටිල් (පන්දු 32 කදී 51 ක්, හතරේ පහර 8 ක්) අර්ධ ශතක ලබා ගත්හ
පෙර තරඟාවලියේ අනුශූරයන්ට එරෙහිව ජයග්‍රහණය ලබා ගැනීමට ඉන්දියාව සමත් විය
මොහින්දර් අමර්නාත් (පන්දු 92 කදී ලකුණු 46 ක්, හතරේ පහර 4 ක්, හයේ පහර 1 ක්) ඔහුගේ දස්කම් හේතුවෙන් තරගයේ වීරයා සම්මානය ලබා ගත්තේය
පාකිස්තානය සහ බටහිර ඉන්දීය කොදෙව් කණ්ඩායම අතර දෙවන අවසන් පූර්ව තරගය එදිනම ඕවල් හිදී පැවැත්විණි
කාසියේ වාසිය දිනාගත් බටහිර ඉන්දීය කොදෙව් පිතිකරුවන්ට පන්දුවට පහර දීමට ආරාධනා කළ අතර ඔවුන් ලකුණු 184 කට (කඩුලු 8 ක්, ඕවර 60 ක්) සීමාවිය
බටහිර ඉන්දීය කොදෙව් පන්දු යැවීමට එරෙහිව මොහ්සින් ඛාන් (පන්දු 176 කදී ලකුණු 70 ක්, හතරේ පහර 1 ක්) ලබා ගත් අතර මැල්කම් මාෂල් (3/28) සහ ඇන්ඩි රොබට්ස් (2/25) ලෙස පන්දු යැවීමක්ව සටහන් කලේය
බටහිර ඉන්දීය කොදෙව් ඉනිමේ පදනම වූයේ තරගයේ වීරයා සම්මානය ලබා ගත් විව් රිචර්ඩ්ස් (පන්දු 96 කින් 80 ක්, හතරේ පහර 11 ක්, හයේ පහර 1 ක්) සහ ලැරී ගෝමස් නොදැවී අර්ධ ශතකයක් ලබා ගනිමිනි
(පන්දු 100 ක්, හතරේ පහර 3 ක්), වත්මන් ශූරයන් කඩුලු 2 ක් පමණක් අහිමි කර ගනිමින් ඔවුන්ගේ ඉලක්කය කරා ළඟා විය
අවසාන තරගය 

අවසන් මහා තරගයේදී කාසියේ වාසිය අහිමි වූ ඉන්දියාවට, පළමුවෙන් පන්දුවට පහර දෙන ලෙස ඉල්ලා සිටියේය
රොබට්ස්, මාෂල්, ජොයෙල් ගාර්නර් සහ මයිකල් හෝල්ඩින් හමුවේ ඉන්දීය පිතිකරුවන් අසරණ වුවත් ක්‍රිෂ්ණමාචාරී ශ්‍රීකාන්ත් (පන්දු 57 න් 38) සහ මොහින්දර් අමර්නාත් (පන්දු 80 න් 26) පමණක් සැලකිය යුතු තරගයක් ලබා දෙන ලදී
ඉනිම අවසන ඉන්දියාවට ලකුණු 183 ක් (ඕවර 54.4) ලබා ගැනීමට හැකි විය
ඉන්දීය පන්දු යැවීම බටහිර ඉන්දීය කොදෙව් පිලට ඕවර 52 කදී ලකුණු 140 කට දැවී යාමට සමත් වූ අතර ලකුණු 43 කින් ජයග්‍රහණය කරමින් ක්‍රිකට් ඉතිහාසයේ අතිවිශිෂ්ට ජයග්‍රහණයක් සටහන් කෙරිණි
එය තවමත් ලෝක කුසලාන අවසන් තරඟයකදී සාර්ථකව ආරක්ෂා කළ අඩුම මුළු එකතුව වේ
අමර්නාත් සහ මදන් ලාල් කඩුලු 3 බැගින් ලබා ගත්හ
විව් රිචර්ඩ්ස් පන්දු 28 කදී ලකුණු 33 ක් රැස් කරමින් බටහිර ඉන්දීය කොදෙව් පිලේ වැඩිම ලකුණු ලාභියා විය
අමරනාත් කඩුලු 3 ක් දවා ගනිමින් ඕවර 7 කදී ලකුණු 12 ක් පමණක් ලබා ගනිමින් වඩාත් සාර්ථකම පන්දු යවන්නා වූ අතර ඔහුගේ තුන් ඉරියව්වෙන්ම දස්කම් දැක්වීය
1983 දී 'තරගාවලියේ වීරයා' සම්මානය පිරිනැමුවේ නැත
සංඛ්‍යාලේඛන

යොමුව

බාහිර සබැදි
 Cricket World Cup 1983 from Cricinfo

 
Sports competitions in England
1983 in cricket
World Cup
International cricket competitions from 1980–81 to 1985
1983
International cricket competitions in Wales
June 1983 sports events in the United Kingdom
ක්‍රිකට්
ශ්‍රී ලංකාව තුළ ක්‍රිකට්
1987 ක්‍රිකට් ලෝක කුසලානය (අනුග්‍රාහක හේතූන් මත 1987 රිලයන්ස් කුසලානය ලෙස හැඳින්වේ) සිව්වන ක්‍රිකට් ලෝක කුසලානය විය
එය 1987 ඔක්තෝබර් 8 සිට නොවැම්බර් 8 දක්වා ඉන්දියාවේ සහ පාකිස්තානයේ පැවැත්විණි
එංගලන්තයෙන් පිටතදී පැවැත්වූ පළමු තරඟාවලිය මෙයයි
සියලුම එක්දින තරග සඳහා වර්තමාන ප්‍රමිතිය වන කණ්ඩායමක් ක්‍රීඩා කළ ඕවර ගණන 60 සිට 50 දක්වා අඩු කිරීම හැර 1983 කණ්ඩායම් අටේ ආකෘතිය වෙනස් නොවීය
කොල්කටාහි ඊඩන් ගාඩ්න්ස් ක්‍රීඩාංගණයේදී පැවති ලෝක කුසලාන අවසන් මහා තරඟයේදී ඕස්ට්‍රේලියාව විසින් එංගලන්තය ලකුණු 7 කින් පරාජය කරමින් පළමු වරට ලෝක කුසලානය ජයග්‍රහණය කරන ලදී
අවසන් පූර්ව වටයේදී සත්කාරක රටවල් දෙක වන ඉන්දියාව සහ පාකිස්තානය පරාජයට පත්වීමෙන් පසුව අවසන් තරගයට පිවිසීමට අසමත් විය
බටහිර ඉන්දීය කොදෙව් කණ්ඩායම් අධියරෙන් ඉදිරියට ගියේ නැත
ආකෘතිය 
තරඟයේ ආකෘතිය කණ්ඩායම් හතරක කාණ්ඩ දෙකක් වූ අතර සෑම කණ්ඩායමක්ම ඕවර පනහක තරගවලදී දෙවරක් එකිනෙකාට ක්‍රීඩා කළහ
සෑම කාණ්ඩයකම ඉහළම කණ්ඩායම් දෙක අවසන් පූර්ව වටයට පිවිසෙන අතර එහිදී ජයග්‍රාහකයින් දෙදෙනා අවසන් මහා තරගය දක්වා ඉදිරියට යනු ඇත
සියලුම තරඟ දිවා කාලයේ දී පැවැත්වූ අතර තරඟාවලි ඉතිහාසයේ අවසාන වතාවට කණ්ඩායම් සාම්ප්‍රදායික සුදු ඇඳුම් වලින් පෙනී සිටිමින් තරඟ සඳහා සාම්ප්‍රදායික රතු බෝල භාවිතා කළහ
සුදුසුකම් ලැබීම 

ටෙස්ට් තත්ත්වය හිමි රටවල් (සුදුසුකම් ලත් රටවල් හත) ස්වයංක්‍රීයව තරඟාවලියට සුදුසුකම් ලබන අතර 1986 අයිසීසී කුසලානයේ ජයග්‍රාහකයන්ට තවත් අමතර ස්ථානයක් ප්‍රදානය කෙරේ
දෙවන වරටත් සිම්බාබ්වේ, නෙදර්ලන්තය පරාජය කරමින් තම ස්ථානය රැක ගැනීමට සමත් විය
අවසාන තරඟාවලියට පහත කණ්ඩායම් අට සහභාගී විය
(සත්කාරක)
 
  (සත්කාරක)

ස්ථාන

සංචිත

මූලික අධියර

A කාණ්ඩය

B කාණ්ඩ

පිළිමළුන් පිටුදැකීමේ අදියර

අවසන් පූර්ව වටය

අවසාන තරගය

සංඛ්‍යා දත්ත

වාර්තා
 ක්‍රිකට් ලෝක කුසලාන ඉතිහාසයේ පළමු කඩුලු ත්‍රිත්වය නවසීලන්තයට එරෙහි අවසන් කණ්ඩායම් තරඟයේදී ඉන්දියාවේ චෙතන් ෂර්මා විසින් ලබා ගන්නා ලදි
ඔහු කෙන් රදෆර්ඩ්, ඉයන් ස්මිත් සහ ඉවාන් චැට්ෆීල්ඩ් 42 වන පන්දු වාරයේ අවසන් පන්දු 3 දී දවා ගන්නා ලදී
නව්ජොට් සිදූ මෙම තරගාවලියේදී හයේ පහර 9 ක් එල්ල කළේය එක් තරඟාවලියකදී එවකට ක්‍රීඩකයෙකු විසින් එල්ල කල වැඩිම හයේ පහරවල් ගණන විය
ඔහු අඛණ්ඩව ඉනිම 4 කදී අර්ධ ශතක 4 ක් රැස් කළ අතර එයද එවකට පැවති වාර්තාවකි
යොමුව

බාහිර සබැඳි 
Scorecards of all the 1987 World Cup matches from CricketFundas
Cricket World Cup 1987 from Cricinfo
Cricket World Cup 1987
1987 Cricket World Cup 

 
1987
World Cup
World Cup
International cricket competitions from 1985–86 to 1988
International cricket competitions in India
International cricket competitions in Pakistan
Cricket World Cup
Cricket World Cup
ක්‍රිකට්
ශ්‍රී ලංකාව තුළ ක්‍රිකට්
අන්තර්ජාතික ක්‍රිකට් කවුන්සිලය (අයිසීසී) විසින් සංවිධානය කරන ලද හයවන ක්‍රිකට් ලෝක කුසලානයයි
එහි නිල අනුග්‍රාහකයන් වන අයිටීසී හි විල්ස් සන්නාමයෙන් පසුව 1996 ක්‍රිකට් ලෝක කුසලානය විල්ස් ලෝක කුසලානය ලෙසද හැඳින්වේ
එය පාකිස්තානය සහ ඉන්දියාව විසින් සත්කාරකත්වය දුන් දෙවන ලෝක කුසලානය වන අතර පළමු වරට ශ්‍රී ලංකාවේද තරග පවත්වන ලදී
පාකිස්තානයේ ලාහෝර් හි ගඩාෆි ක්‍රීඩාංගණයේදී පැවති අවසන් මහා තරඟයේදී ඕස්ට්‍රේලියාව පරාජය කළ ශ්‍රී ලංකාව මෙම තරගාවලිය ජය ගත්තේය
සත්කාරකත්වය 
ලෝක කුසලානය ඉන්දියාව, පාකිස්තානය සහ ශ්‍රී ලංකාව යන රටවල පැවැත්විණි
ඉන්දියාව විවිධ ස්ථාන 17 කදී තරඟ 17 ක් පවත්වා ඇති අතර පාකිස්තානය ස්ථාන 6 කදී තරඟ 16 ක්ද, ශ්‍රී ලංකාව ස්ථාන 3 කදී තරඟ 4 ක්ද පැවැත්වීය
තරගාවලිය පැවැත්වීමට පෙර මතභේදයකට ගොදුරු විය
1996 ජනවාරි මාසයේදී දෙමළ කොටින් විසින් කොළඹ මහ බැංකුවට බෝම්බ හෙලීමෙන් පසු ඕස්ට්‍රේලියාව සහ බටහිර ඉන්දීය කොදෙව් කණ්ඩායම් ශ්‍රී ලංකාවට යැවීම ප්‍රතික්ෂේප කළහ
ශ්‍රී ලංකාව, කණ්ඩායම්වලට උපරිම ආරක්ෂාවක් ලබා දීමට අමතරව, ජාත්‍යන්තර ක්‍රිකට් කවුන්සිලය එය ආරක්ෂිත යැයි තීරණය කලේය
පුළුල් සාකච්ඡාවලින් පසුව, අයිසීසී තීන්දු කළේ, ශ්‍රී ලංකාවට තරඟ දෙකෙහිම ජය ප්‍රදානය කරන බවයි. මෙම තීරණයෙහි ප්‍රතිඵලයක්ල ලෙස ශ්‍රී ලංකාව තරගාවලිය ආරම්භ කිරීමට පෙර අර්ධ අවසන් පූර්ව වටයට සුදුසුකම් ලැබීය
ඉන්දියාව

පාකිස්තානය

ශ්‍රී ලංකාව 

 තරග දෙකක් ප්‍රේමදාස ක්‍රීඩාංගණයේදී පැවැත්වීමට නියමිතව තිබුණද, ඕස්ට්‍රේලියාව සහ බටහිර ඉන්දීය කොදෙව් කණ්ඩායම ශ්‍රී ලංකාවේ ක්‍රීඩා කිරීම ප්‍රතික්ෂේප කිරීම නිසා ඒ කිසිවක් සිදු නොවීය
සංචිත 
1996 ක්‍රිකට් ලෝක කුසලානය කණ්ඩායම් සංචිත ලිපිය බලන්න

කණ්ඩායම් 
පසුගිය ලෝක කුසලානයෙන් පසුව අන්තර්ජාතික ක්‍රිකට් කවුන්සිලයේ නවවැනි ටෙස්ට් තත්ත්වයේ සාමාජිකයා බවට පත්වූ සිම්බාබ්වේ ඇතුළු සියලුම ටෙස්ට් ක්‍රීඩා කරන සියළුම රටවල් තරඟයට සහභාගී වූහ
1994 අයිසීසී කුසලානය සඳහා සුදුසුකම් ලැබූ ඇසෝසියේට් කණ්ඩායම් තුන - එක්සත් අරාබි එමීර් රාජ්‍යය, කෙන්යාව සහ නෙදර්ලන්තය ද 1996 දී ලෝක කුසලාන තරගාවලියට පිවිසියේය
එක්සත් අරාබි එමීර් රාජ්‍යයට පරාජ වීම ඇතුළුව නෙදර්ලන්තය සිය තරග පහම පරාජයට පත් වූ අතර කෙන්යාව පූනේහිදී බටහිර ඉන්දීය කොදෙව් පිලට එරෙහිව විස්මිත ජයග්‍රහණයක් වාර්තා කළේය
සාරාංශය 
ඩේව් වොට්මෝර් විසින් පුහුණු කරන ලද සහ අර්ජුන රණතුංගගේ නායකත්වයෙන් යුත් ශ්‍රී ලාංකිකයන්, එක් එක් ඉනිමේ පළමු ඕවර 15 තුළදී පන්දු රැකීමේ සීමාවන්ගෙන් ප්‍රයෝජන ගනිමින් සනත් ජයසූරිය  සහ රොමේෂ් කළුවිතාරණ ආරම්භක පිතිකරුවන් ලෙස යොදා ගත්හ
පළමු ඕවර 15 තුළ ලකුණු 50 ක් හෝ 60 ක් ප්‍රමාණවත් යැයි සැලකෙන කාලයක, ශ්‍රී ලංකාව ඉන්දියාවට එරෙහිව එම ඕවරවලදී ලකුණු 117 ක්, කෙන්යාවට එරෙහිව 123 ක්, අර්ධ අවසන් පූර්ව වටයේදී එංගලන්තයට එරෙහිව 121 ක් සහ අවසන් පූර්ව වටයේදී ඉන්දියාවට එරෙහිව ලකුණු 86 ක් රැස් කළේය
කෙන්යාවට එරෙහිව ශ්‍රී ලංකාව කඩුලු 5 කට ලකුණු 398 ක් රැස් කළ අතර එය 2006 අපේ‍්‍රල් මාසය දක්වා එක්දින ජාත්‍යන්තර තරග වලදී වැඩිම කණ්ඩායම් ලකුණු ලබා ගත් නව වාර්තාවකි
පාකිස්තානයේ රාවල්පින්ඩි හිදී එක්සත් අරාබි එමීර් රාජ්‍යයට එරෙහිව ගැරී කර්ස්ටන් නොදැවී ලකුණු 188 ක් රැස් කළේය
මෙය බටහිර ඉන්දීය කොදෙව් ක්‍රීඩක ක්‍රිස් ගේල් සහ මාටින් ගුප්ටිල් 2015 ක්‍රිකට් ලෝක කුසලාන තරගාවලියේදී පිළිවෙලින් 215 සහ 237 ක් ලබා ගන්නා තෙක් ඕනෑම ලෝක කුසලාන තරඟයකදී මෙතෙක් ලබා ඇති ඉහළම තනි ලකුණු සංඛ්‍යාව බවට පත්විය
110,000 ක් ලෙස නිල නොවන ලෙස ඇස්තමේන්තු කර ඇති පිරිසක් ඉදිරියේ ශ්‍රී ලංකාව කල්කටාවේ ඊඩන් ගාර්ඩ්න්ස් හිදී ඉන්දියාවට එරෙහිව පළමු අවසන් පූර්ව තරගය ජය ගත්තේය
ආරම්භක පිතිකරුවන් දෙදෙනාම අඩු ලකුණු සංඛ්‍යාවකට දැවී යාමෙන් පසුව, ශ්‍රී ලංකාව කඩුලු 8 කට ලකුණු 251 ක දැවැන්ත ප්‍රති ප්‍රහාරයක් දියත් කළේය
පසුව ඉන්දීය ඉනිමේ 35 වැනි ඕවරයේදී කඩුළු 8 ට ලකුණු 120 ලබා ගත් අවස්ථාවේදී ප්‍රේක්ෂකයින් පළතුරු සහ ප්ලාස්ටික් බෝතල් පිට්ටනියට විසි කිරීමට පටන් ගත්හ
රැස්ව සිටි පිරිස නිහඩ කිරීමේ උත්සාහයක් ලෙස ක්‍රීඩකයින් විනාඩි 20 ක් පිටියෙන් ඉවත් විය
ක්‍රීඩකයින් නැවත ක්‍රීඩා පිටියට ආපසු පැමිණි විට, නැවතත් බෝතල් පිටියට විසි කරන ලද අතර, ක්‍රීඩාංගණයේ ගින්නක්ද දැල්වුණි
තරග තීරක ක්ලයිව් ලොයිඩ් ශ්‍රී ලංකාවට ජයග්‍රහණය ලබාදුන් අතර එය මෙතෙක් ක්‍රිකට් තරගයක ජයග්‍රහණයට පෙර ජයග්‍රහණය ප්‍රධානය කල පලමු අවස්ථාව විය
අවසන් මහා තරගයේදී කාසියේ වාසිය දිනාගත් ශ්‍රී ලංකාව ඕස්ට්‍රේලියාව පන්දුවට පහරදීමට අවස්ථාව ලබා දුන්නේ මීට පෙර ලෝක කුසලාන අවසන් මහා තරග 5 ම පලමුව පන්දුවට පහර දුන් කණ්ඩායම ජයග්‍රහණය කල පසුබිමකය
ඕස්ට්‍රේලියාවේ ලකුණු 7 කට කඩුලු 241 ක් ලබා ගත් අතර මාර්ක් ටේලර් ලකුණු 74 ක් රැස් කළේය
47 වැනි ඕවරයේදී ජයග්‍රාහී ලකුණ රැස් කල ශ්‍රී ලංකාව තරගය ජය ගත්තේය
තරඟාවලියක සත්කාරක හෝ සම-සත්කාරක ලෝක කුසලානය දිනාගත් පළමු අවස්ථාව මෙය විය
කණ්ඩායම් අදියර

ඒ කාණ්ඩය 

 මුලාශ්‍රය
ESPNcricinfo

බී කාණ්ඩය 

 මුලාශ්‍රය
ESPNcricinfo

පිළිමළුන් පිටුදැකීමේ අදියර

අර්ධ අවසන් පූර්ව වටය

අවසන් පූර්ව වටය

අවසාන තරගය

සංඛ්‍යාලේඛන

ශතක ලැයිස්තුව

යොමු කිරීම්

බාහිර සබැඳි 

 ක්‍රිකට් ලෝක කුසලානය 1996 ESPNcricinfo වෙතින්

ශ්‍රී ලංකාව තුළ ක්‍රිකට්
ක්‍රිකට්
1999 ලෝක කුසලාන ක්‍රිකට් තරගාවලිය ලෝක කුසලාන ක්‍රිකට් ඉතිහාසයේ පැවැත්වුණු 07 වන තරගාවලියයි
මෙම තරගාවලියේ ප්‍රධාන දායකයා වශයෙන් එංගලන්තය කටයුතු කළ අතර ඇතැම් තරග ස්කොට්ලන්තය,නෙදර්ලන්තය,වේල්ස් සහ අයර්ලන්තය යන රටවල පැවැත්විණි
මෙවර ලෝක කුසලාන ක්‍රිකට් තරගාවලිය ජයග්‍රහණය කරනු ලැබුවේ ඕස්ට්‍රේලියාවයි.ඒ අභිමානවත් ලෝඩ්ස් ක්‍රිකට් ක්‍රීඩාංගණයේදී  පකිස්තාන කණ්ඩායම කඩුලු 8 කින් පරාජය කිරීමෙනි
එමෙන්ම මෙම තරගාවලියේ අර්ධ අවසන් වටයට පැමිණීමට නවසීලන්තය සහ දකුණු අප්‍රිකාව සමත් විය
පසුගිය ක්‍රිකට් ලෝක කුසලානයෙන් වසර තුනකට පසුව මෙම තරඟාවලිය සත්කාරකත්වය දැරූ අතර සුපුරුදු සිව් අවුරුදු පරතරයෙන් ඈත් විය
ආකෘතිය 
මෙයට කණ්ඩායම් 12 ක් ඇතුළත් වූ අතර මුළු තරඟ 42 ක් ක්‍රීඩා කළහ
කණ්ඩායම් අදියරේදී කණ්ඩායම් හය දෙනෙකුගෙන් යුත් කාණ්ඩ දෙකකට බෙදා ඇත
සෑම කණ්ඩායමක්ම තම කාණ්ඩයේ අනෙක් සියල්ලන්ම සමග එක් වරක් ක්‍රීඩා කළහ
1999 ලෝක කුසලානය සඳහා වූ නව සංකල්පයක් වූ සුපර් සික්ස් වෙත සෑම කාණ්ඩයකින්ම මුල් කණ්ඩායම් තුන ඉදිරියට පැමිණියහ
සෑම කණ්ඩායමක්ම තම කාණ්ඩයේ සිටි අනෙක් කණ්ඩායම් 2 හැර අනෙක් කාණ්ඩයේ කණ්ඩායම් 3 සමග තරග වැදුනි
නමුත් මූලික වටයේදී තම කාණ්ඩයේ කාණ්ඩයේ කණ්ඩායම් 2 අතර ප්‍රතිඵලය ද සුපර් 6 වටයට යොදා ගැනුනි
(උදාහරණයක් ලෙස "ඒ" කාණ්ඩයේ පළමු තැන ගත් දකුණු අප්‍රිකාව, සුපර් සික්ස් වටයේදී තරග කලේ පාකිස්ථානය, ඕස්ට්‍රේලියාව හා නවසීලන්තය සමගිනි
නමුත් පළමු වටයේදී මුණ ගැසුනු "ඒ" කාණ්ඩයේ 2 හා 3 ස්ථාන දිනූ ඉන්දියාව හා සිම්බාබ්වේ හි ප්‍රසාද ලකුණුද සුපර් සික්ස් කාණ්ඩයට අයත් විය
සුපර් සික්ස් හි පළමු කණ්ඩායම් හතර අර්ධ අවසන් පූර්ව වටයට සුදුසුකම් ලැබීය
සුදුසුකම් ලැබීම 
1999 ලෝක කුසලානය සඳහා කණ්ඩායම් 12 ක් සහභාගී වූ අතර එය 1996 දී පැවති පෙර සංස්කරණයට සමාන විය
සත්කාරක එංගලන්තය සහ අනෙකුත් ටෙස්ට් රටවල් අට ලෝක කුසලානය සඳහා ස්වයංක්‍රීය සුදුසුකම් ලබා ගත්හ
ඉතිරි ස්ථාන තුන තීරණය කරනු ලැබුවේ 1997 මැලේසියාවේ පැවති අයිසීසී කුසලාන තරඟාවලියේ දී ය
1997 අයිසීසී කුසලානය සඳහා රටවල් 22 ක් තරඟ කළහ
කාණ්ඩ වශයෙන් අදියර දෙකක් පසු කිරීමෙන් පසු අවසන් වටයේදී කෙන්යාව සහ බංග්ලාදේශය ලෝක කුසලානය සඳහා සුදුසුකම් ලැබීය
තුන්වන ස්ථානය හිමි කර ගැනීමේ තරඟයේදී අයර්ලන්තය පරාජය කළ බැවින් සුදුසුකම් ලැබූ තුන්වන රට ස්කොට්ලන්තයයි
පැවැත්වෙන ස්ථාන

එංගලන්තය

එංගලන්තයෙන් පිටත 
ස්කොට්ලන්තය සිය මව්බිමේදී බී කාණ්ඩයෙන් තරග දෙකක් ක්‍රීඩා කළ අතර ලෝක කුසලාන තරගාවලියකට සත්කාරකත්වය සැපයූ ප්‍රථම ආශ්‍රිත රට බවට පත්විය
බී කාණ්ඩයේ එක් තරගයක් වේල්සය හා අයර්ලන්තය තුළ පැවැත්වූ අතර ඒ කාණ්ඩයේ එක් තරගයක් නෙදර්ලන්තයේදී පැවැත්විණි
සංචිත 
1999 ක්‍රිකට් ලෝක කුසලාන කණ්ඩායම් සංචිත

කණ්ඩායම් අධියර

"ඒ" කාණ්ඩය

"බී" කාණ්ඩය

සුපිරි 6 
ඉන්දියාව සහ පකිස්ථානය අතර තරගය මෙම තරඟාවලියේ වැඩිපුරම නැරඹූ තරග වලින් එකක් වූ අතර ඉන්දියාව සහ පකිස්ථානය තරඟය පැවැත්වෙන අවස්ථාවේදී නිල වශයෙන් යුද්ධයක් පැවති අතර, ඉතිහාසයේ මෙතෙක් සිදු වූ එකම අවස්ථාව මෙයයි
සුපර් සික්ස් අදියර සඳහා සුදුසුකම් ලැබූ කණ්ඩායම් ක්‍රීඩා කළේ අනෙක් කාණ්ඩයේ කණ්ඩායම් සමඟ පමණි
එකම කාණ්ඩයේ අනෙක් කණ්ඩායම් වලට එරෙහි ප්‍රතිඵල මෙම අදියර දක්වා ඉදිරියට ගෙන යන ලදී
එම නිසා සුදුසුකම් නොලත් කණ්ඩායම් වලට එරෙහිව ලබා ගත් ප්‍රතිඵල මේ අවස්ථාවේදී බැහැර කරන ලදි
නවසීලන්තය සහ පාකිස්තානය සමඟ පැවති මූලික වටයේ තරඟ පරාජයේ ප්‍රතිඵලයක් ලෙස ඕස්ට්‍රේලියාව තම කාණ්ඩයේ දෙවන ස්ථානයට පත් වුවද ලකුණු කිසිවක් ඉදිරියට නොගෙන සුපර් සික්ස් අදියර දක්වා ඉදිරියට පැමිණියහ
ඉන්දියාවද  මෙයට සමාන තත්වයන්ට මුහුණ දුන් අතර තම කාණ්ඩයේ 2 වන ස්ථානයට පත් විය
ඒ සිම්බාබ්වේ සහ දකුණු අප්‍රිකාවට පරාජය වීමෙන් පසුවය
අවසන් පූර්ව වටය

අවසන් තරගය

සංඛ්‍යා ලේඛණ 

තරගාවලියේ වීරයා ලෙස දකුණු අප්‍රිකාවේ ලාන්ස් ක්ලුසෙනර් නම් කෙරිණි
තරගාවලියේ වැඩිම ලකුණු (461) වාර්තා කළේ ඉන්දියාවේ රාහුල් ඩ්‍රැවිඩ් ය
නවසීලන්තයේ ජෙෆ් ඇලෝට් සහ ඕස්ට්‍රේලියාවේ ෂේන් වෝන් තරගාවලියේ වැඩිම කඩුලු (20) දවා ගැනීමෙන් එකිනෙකා බැගින් සම කළහ
පන්දුව 
1999 ලෝක කුසලානයේදී ප්‍රථම වරට නව ක්‍රිකට් බෝලයක් වන සුදු ‘ඩියුක්’ හඳුන්වා දෙන ලදී
බ්‍රිතාන්‍ය ක්‍රිකට් බෝල්ස් ලිමිටඩ් විසින් පසුගිය ලෝක කුසලාන වලදී භාවිතා කරන ලද බෝල වලට සමාන ලෙස බෝල හැසිරෙන බවට නිෂ්පාදකයින් විසින් ප්‍රකාශ කර තිබුනද, අත්හදා බැලීම් වලින් පෙන්නුම් කළේ ඒවා අමාරු වූ අතර වැඩියෙන් චලනය වූ බවයි.

මාධ්‍ය 
තරඟාවලියේ රූපවාහිනී විකාශනය සඳහා සත්කාරක විකාශකයින් වූයේ ස්කයි සහ බීබීසී රූපවාහිනී ය
එක්සත් රාජධානියේ, සජීවී ක්‍රීඩා විකාශකයින් අතර බෙදී ගිය අතර ඒ දෙකෙහිම අවසාන සජීවී ලෙස තිරගත විය
එම ගිම්හානයේදී බීබීසියේ අවසාන සජීවී ක්‍රිකට් ආවරණය මෙය විය, 1999 සිට චැනල් 4 හෝ ස්කයි හි එංගලන්තයේ සියළුම ස්වදේශික ටෙස්ට් තරග මාලාවන් ප්‍රදර්ශනය කෙරිණි
බීබීසීය 2020 අගෝස්තු දක්වා නැවත කිසිඳු සජීවී ක්‍රිකට් ක්‍රීඩාවක් නොපෙන්විය
සටහන් 

 "ඔහුගේ පිත්ත රැගෙන යන" ක්‍රිකට් ක්‍රීඩකයා යනු ආරම්භක පිතිකරුවකු ලෙස පැමිණ තම කණ්ඩායමේ සියළු ක්‍රීඩකයන් දැවී ගිය අවස්ථාවක ඉනිම අවසන තෙක් නොදැවී සිටි ක්‍රීඩකයන් වේ
යොමුව 
ක්‍රිකට් ලෝක කුසලානය
ක්‍රිකට්
ශ්‍රී ලංකාව තුළ ක්‍රිකට්
සුබසිංහ මුදියන්සේලාගේ ටිකිරි බණ්ඩා සුබසිංහ (14 අගෝස්තු 1913 - 1995) යනු  ශ්‍රී ලාංකික රාජ්‍ය තාන්ත්‍රිකයෙකි
ශ්‍රී ලංකාවේ පාර්ලිමේන්තුවේ 7වන කථානායකවරයා සහ සෝවියට් සංගමය වෙත ශ්‍රී ලාංකික තානාපතිවරයා විය
විදේශ සේවා සහ ආරක්ෂක අමාත්‍යවරයාගේ පාර්ලිමේන්තු ලේකම් සහ කර්මාන්ත සහ විද්‍යාත්මක කටයුතු අමාත්‍යාවරයා ලෙසින්ද සේවය කර ඇත
සුබසිංහ මහතා, ලංකා සම සමාජ පක්ෂයේ (ලසසප) සමාරම්භක සාමාජිකයෙක් වන අතර, 1947 පාර්ලිමේන්තු මහා මැතිවරණයේදී බිංගිරිය ආසනය සඳහා තරගවැදී පාර්ලිමේන්තුවට තේරී පත් විය
1956 මහා මැතිවරණයෙන් පසුව ඔහුව,   එස්. ඩබ්. ආර්. ඩී. බණ්ඩාරනායක කැබිනට් මණ්ඩලයෙහි විදේශ කටයුතු සහ ආරක්ෂක අමාත්‍යවරයාගේ පාර්ලිමේන්තු ලේකම් ලෙසින් පත්විය
වසර 1960 දී, එජාප නායකත්වය ලද කෙටි ආයුෂ සභාග රජයෙහි ඔහු පාර්ලිමේන්තු කථානායකවරයා ලෙසින් නිතරගයෙන් තේරී පත් විය
රටෙහි මාක්ස්වාදී හා අධිරාජ්‍ය-විරෝධී ව්‍යාපාරයන් සඳහා තෝතැන්නක් වූ සූරිය-මල් ව්‍යාපාරයෙහි සුබසිංහ මහතා  කැපී පෙනෙන චරිතයක් විය
ඔහු හට, වින්සන්ට් නමැති වැඩිමහළු සොහොයුරෙක් සිටියේය
ආශ්‍රිත

බාහිර සබැඳි 
සුබසිංහ, සුබසිංහ මුදියන්සේලාගේ ටිකිරි බණ්ඩා
ස්පීකර් ඔෆ් ද පාර්ලිමන්ට්
2003 ICC ක්‍රිකට් ලෝක කුසලානය යනු ජාත්‍යන්තර ක්‍රිකට් කවුන්සිලය (ICC) විසින් සංවිධානය කරන ලද අටවන ක්‍රිකට් ලෝක කුසලානයයි
එය 2003 පෙබරවාරි 9 සිට මාර්තු 23 දක්වා දකුණු අප්‍රිකාව, සිම්බාබ්වේ සහ කෙන්යාව විසින් සම සත්කාරකත්වය දරන ලදී
මෙම ලෝක කුසලාන සංස්කරණය අප්‍රිකාවේ ක්‍රීඩා කළ පළමු අවස්ථාව විය
මෙම තරඟාවලියට කණ්ඩායම් 14ක් සහභාගී වූ අතර, එය එකල ලෝක කුසලාන ඉතිහාසයේ විශාලතම සංඛ්‍යාව වන අතර, මුළු තරඟ 54ක් ක්‍රීඩා කළේය
එය 1999 ක්‍රිකට් ලෝක කුසලානයේ හඳුන්වා දුන් ආකෘතිය අනුගමනය කළ අතර, කණ්ඩායම් කාණ්ඩ දෙකකට බෙදා ඇති අතර, සෑම කාණ්ඩයකම පළමු තිදෙනා සුපර් සික්ස් අදියර සඳහා සුදුසුකම් ලබයි
මෙම තරඟාවලියේ දී දකුණු අප්‍රිකාව, පකිස්තානය, බටහිර ඉන්දීය කොදෙව් සහ එංගලන්තය යන කණ්ඩායම් සියල්ලන්ම කණ්ඩායම් අදියරේදී ඉවත් වීමත් සමඟ නොයෙකුත් උඩු යටිකුරු කිරීම් සිදු විය (දකුණු අප්‍රිකාවට ඩක්වර්ත් ලුවිස් න්‍යාය රීති වැරදි ලෙස කියවීමෙන් ලකුණු 1කින් මග හැරුණි)
සිම්බාබ්වේ සමග පැවති තරගය එංගලන්තය විසින් සිම්බාබ්වේ හි පැවති දේශපාලන නොසන්සුන්තාවය හේතුවෙන් වර්ජනය කල අතර, අවසානයේ සිම්බාබ්වේ කණ්ඩායමට සුපිරි හය වටයට පැමිණීමට හැකි විය
ඒ හා සමානව, නවසීලන්තය කෙන්යාව සමඟ ඔවුන්ගේ තරඟය ආරක්ෂක හේතූන් මත වර්ජනය කල අතර, කෙන්යාවට අවසන් පූර්ව වටයට පිවිසීමට හැකි වූ අතර, එසේ කළ එකම ටෙස්ට් ක්‍රීඩා නොකරන එකම රට වේ
තරඟාවලිය ආරම්භ වී දින දෙකකට පසු තවත් කම්පන රැල්ලක් ඇති විය, ඒ ප්‍රමුඛ පෙළේ දඟපන්දු යවන්නෙකු වූ ෂේන් වෝන් තහනම් උත්තේජක ද්‍රව්‍යයක් සඳහා ධනාත්මක බව පරීක්‍ෂා කිරීමෙන් පසු නින්දා සහගත ලෙස ගෙදර යවන ලදී
ජොහැන්නස්බර්ග්හි වොන්ඩරර්ස් ක්‍රීඩාංගණයේදී පැවැති අවසන් මහා තරගයේදී ඉන්දියාව පරදවමින් ඔවුන් සහභාගි වූ තරග 11ම ජයගත් ඔස්ට්‍රේලියාව අවසානයේ තරගාවලියේ ශූරතාව දිනා ගත්තේය
මෙය ඔස්ට්‍රේලියාවේ තුන්වැනි ලෝක කුසලාන ජයග්‍රහණය වූ අතර, එසේ කළ එකම කණ්ඩායම වේ
පාකිස්තානු ක්‍රීඩක ෂොයිබ් අක්තාර් ද ලෝක වාර්තාවක් පිහිටුවමින්, ක්‍රිකට් ඉතිහාසයේ වේගවත්ම පන්දු යවන්නා බවට පත්වෙමින්, එංගලන්තයට එරෙහි සංචිත තරගයකදී පැයට කිලෝමීටර් 161.3 (පැයට සැතපුම් 100.23) වාර්තාගත උපරිම වේගයක් ලබා දුන්නේය
කණ්ඩායම් සහ සංචිත 
ප්‍රධාන ලිපිය
2003 ක්‍රිකට් ලෝක කුසලාන සංචිත

කණ්ඩායම් 14ක් 2003 ලෝක කුසලානයට ක්‍රීඩා කළ අතර, එවකට ක්‍රිකට් ලෝක කුසලානයකට ක්‍රීඩා කළ විශාලතම කණ්ඩායම් සංඛ්‍යාව විය
මෑතකදී පත් කරන ලද සාමාජික බංග්ලාදේශය ඇතුළුව ටෙස්ට් ක්‍රීඩා කරන රටවල් 10 ස්වයංක්‍රීයව තරඟාවලියට සුදුසුකම් ලැබූ අතර කෙන්යාවද ඔවුන්ගේ සම්පූර්ණ එක්දින ජාත්‍යන්තර තත්ත්වය හේතුවෙන් ස්වයංක්‍රීයව සුදුසුකම් ලබා ගත්තේය
අනෙකුත් ස්ථාන තුන පුරවන ලද්දේ 2001 කැනඩාවේ පැවති ICC කුසලානයේ සුදුසුකම් ලැබීමේ තරඟාවලියේ මුල්ම කණ්ඩායම් තුන විසිනි
මෙම කණ්ඩායම් පිළිවෙලින් ICC කුසලානය දිනාගත් නෙදර්ලන්තය, කැනඩාව සහ නැමීබියාව විය
මෙය නැමීබියාවේ ලෝක කුසලාන මංගල තරඟය වූ අතර, නෙදර්ලන්තය සහ කැනඩාව දෙවන වරට තරඟාවලියට පෙනී සිටි අතර, මීට පෙර පිළිවෙලින් 1996 සහ 1979 දී පෙනී සිටියහ
1999 ලෝක කුසලාන තරඟාවලියේදී භාවිතා කරන ලද ආකෘතිය එලෙසම පවත්වා ගෙන ගිය අතර, කණ්ඩායම් 14 කාණ්ඩ හතකින් යුත් කණ්ඩායම් දෙකකට බෙදා ඇති අතර, සෑම කණ්ඩායමකින්ම හොඳම තුන්දෙනා සුපර් සික්ස් අදියර සඳහා සුදුසුකම් ලැබූ අතර, ඔවුන් තම කාණ්ඩයේ අනෙකුත් සුදුසුකම් ලැබීමට එරෙහිව ලබා ගත් ප්‍රතිඵල ඉදිරියට ගෙන යති
සුපර් සික්ස් වටයේ පෙරමුණ ගත් කණ්ඩායම් හතර අවසන් පූර්ව වටයට සුදුසුකම් ලැබූ අතර, එම තරගවලින් ජයගත් කණ්ඩායම් අවසන් මහා තරගයට ඉදිරිපත් විය
සත්කාරක නගර සහ ස්ථාන

කණ්ඩායම් අදියර වගුව සහ ප්‍රතිඵල 
සෑම සංචිතයකින්ම ඉහළම කණ්ඩායම් තුන ඊළඟ අදියර සඳහා සුදුසුකම් ලබන අතර, සෙසු සුදුසුකම් ලබන්නන්ට එරෙහිව දැනටමත් ලබාගෙන ඇති ලකුණු සහ සුදුසුකම් ලැබීමට අපොහොසත් වූ කණ්ඩායම්වලට එරෙහිව ලබාගත් ලකුණුවලින් හතරෙන් එකක් ඉදිරියට ගෙන යයි
"ඒ" කාණ්ඩය 

 ත - ක්‍රීඩා කල තරග
ජ - ජයග්‍රහණය කල තරග 
ප - පරාජය වූ තරග 
විනැ - විසදුමක් නොමැති තරග 
සම - ලකුණු සම වූ තරග 
ශුලවේ - ශුද්ධ ලකුණු වේගය 
ප්‍රසාද - ප්‍රසාද ලකුණු (ජ-4, සම හෝ විනැ-2, ප-0) 
ඉගෙප්‍ර - ඉදිරියට ගෙනා ප්‍රසාද ලකුණු (සුපිරි 6 සදහා සුදුසුකම් ලැබීමේ කණ්ඩායම් හා තරග වල ප්‍රසාද ලකුණු + සුපිරි 6 සදහා සුදුසුකම් නොලැබූ කණ්ඩායම් හා තරග වල ප්‍රසාද ලකුණුවලින් 25%)

"බී" කාණ්ඩය 

ත - ක්‍රීඩා කල තරග
ජ - ජයග්‍රහණය කල තරග
ප - පරාජය වූ තරග
විනැ - විසදුමක් නොමැති තරග
සම - ලකුණු සම වූ තරග
ශුලවේ - ශුද්ධ ලකුණු වේගය
ප්‍රසාද - ප්‍රසාද ලකුණු (ජ-4, සම හෝ විනැ-2, ප-0)
ඉගෙප්‍ර - ඉදිරියට ගෙනා ප්‍රසාද ලකුණු (සුපිරි 6 සදහා සුදුසුකම් ලැබීමේ කණ්ඩායම් හා තරග වල ප්‍රසාද ලකුණු + සුපිරි 6 සදහා සුදුසුකම් නොලැබූ කණ්ඩායම් හා තරග වල ප්‍රසාද ලකුණුවලින් 25%)

සුපර් සික්ස් 
ඔස්ට්‍රේලියාව, ඉන්දියාව, සිම්බාබ්වේ, ශ්‍රී ලංකාව, කෙන්යාව සහ නවසීලන්තය සුපර් සික්ස් වටයට පිවිසියේය
සුපර් සික්ස් අදියර සඳහා සුදුසුකම් ලැබූ කණ්ඩායම් ක්‍රීඩා කළේ අනෙක් කාණ්ඩයේ කණ්ඩායම්වලට එරෙහිව පමණි
එම කාණ්ඩයේම අනෙකුත් කණ්ඩායම්වලට එරෙහිව ලබාගත් ප්‍රතිඵල මෙම අදියර දක්වා ඉදිරියට ගෙන යන ලදී
කණ්ඩායම් අදියරේ සිට ඉදිරියට ගෙන යන ලකුණු (ඉගෙප්‍ර ) පහත පරිදි ගණනය කරන ලදී
අවසන් පූර්ව වටයට පිවිසි කණ්ඩායම් නිල් පැහැයෙන් දක්වා ඇත
අවසන් පූර්ව තරග

අවසන් තරගය

යොමුව 

ශ්‍රී ලංකාව තුළ ක්‍රිකට්
ක්‍රිකට්
2007 ICC ක්‍රිකට් ලෝක කුසලානය 2007 මාර්තු 13 සිට අප්‍රේල් 28 දක්වා බටහිර ඉන්දීය කොදෙව්හි පැවති එක්දින ජාත්‍යන්තර (එදිජා) ක්‍රිකට් තරඟාවලිය වන නවවන ක්‍රිකට් ලෝක කුසලානයයි
තරඟ 51 ක් ක්‍රීඩා කර ඇති අතර, 2003 ලෝක කුසලානයට වඩා (කණ්ඩායම් දෙකක් වැඩිපුර තිබියදීත්) තරඟ තුනක් අඩුවෙන් ක්‍රීඩා කර ඇත
තරඟ වදින කණ්ඩායම් 16 මුලින් කාණ්ඩ හතරකට බෙදා ඇති අතර, සෑම කාණ්ඩයකින්ම හොඳම දක්‍ෂතා දක්වන කණ්ඩායම් දෙක "සුපිරි 8" ආකෘතියකට මාරු විය
මෙයින් ඕස්ට්‍රේලියාව, නවසීලන්තය, ශ්‍රී ලංකාව සහ දකුණු අප්‍රිකාව අවසන් පූර්ව වටය දක්වා ජයග්‍රහණය කළ අතර, ඔස්ට්‍රේලියාව අවසන් මහා තරගයේදී ශ්‍රී ලංකාව පරදවා පිට පිට තුන්වන ලෝක කුසලානය සහ සමස්ත 4වන ලෝක කුසලානය දිනා ගැනීමට සමත් විය
තරඟාවලියේ ඕස්ට්‍රේලියාවේ අපරාජිත වාර්තාව ඔවුන්ගේ අඛණ්ඩව ලෝක කුසලාන තරඟ 29 දක්වා වැඩිකර ගත්තේ පරාජයකින් තොරවය
තරඟාවලියට පෙර තරඟාවලියේ ප්‍රියතමයන් වූ ඉන්දියාව සහ පකිස්ථානය කාණ්ඩ වටය පසු කිරීමට අපොහොසත් වීමත් සමඟ තරඟාවලිය උඩු යටිකුරු සහ විස්මිත ප්‍රතිඵල අත්කර ගත් අතර, එවකට පහලම ICC පූර්ණ සාමාජිකයා වූ බංග්ලාදේශය සහ මංගල ලෝක කුසලාන තරඟාවලිය ක්‍රීඩා කරන ICC සහකාර සාමාජික අයර්ලන්තය "සුපිරි 8" දක්වා, පිළිවෙලින් ඉන්දියාව සහ පකිස්තානය පරාජය කරමින් පැමිනියේය
අයර්ලන්තය ක්‍රිකට් ලෝක කුසලානයක පළමු වටය පසු කළ දෙවන සහකාර රට බවට පත් වූ අතර පළමු රට වූයේ 2003 දී කෙන්යාවයි.

පාකිස්තානය ඉවත්වූ දිනට පසු දින පාකිස්තාන පුහුණුකරු බොබ් වූල්මර් මිය ගියේය
පසුදින පොලිසිය මෙම මරණය සැක සහිත බව ප්‍රකාශ කළ අතර පූර්ණ පරීක්ෂණයක් පැවැත්වීමට නියෝග කළේය
මාස අටකට පසු, විවෘත තීන්දුවක් ආපසු ලැබුණි
තරඟාවලියෙන් පසුව ICC විසින් එහි සාමාජිකයින්ට ඇමරිකානු ඩොලර් මිලියන 239 ක අතිරික්ත තරඟාවලියේ ආදායම බෙදා දෙන ලදී
සත්කාරක තේරීම 
ජාත්‍යන්තර ක්‍රිකට් කවුන්සිලයේ චක්‍රීය ප්‍රතිපත්තියට අනුව ලෝක කුසලානය බටහිර ඉන්දීය කොදෙව්වන්ට පිරිනමන ලදී
බටහිර ඉන්දීය කොදෙව් ක්‍රිකට් කණ්ඩායම පසුගිය ලෝක කුසලාන තරගාවලිවලදී සාර්ථකම දෙවැනි කණ්ඩායම බවට පත්ව සිටියද ICC ක්‍රිකට් ලෝක කුසලානය කැරිබියන් දූපත් හි පැවැත්වෙන පළමු අවස්ථාව මෙයයි
ෆ්ලොරිඩා හි ලෝඩර්හිල් හි අලුතින් ඉදිකරන ලද ක්‍රිකට් ක්‍රීඩාංගණයේ තරඟ පැවැත්වීම සඳහා එක්සත් ජනපද කණ්ඩායම දැඩි ලෙස බලපෑම් කළ නමුත් ICC සියලු තරඟ කැරිබියන් ජාතීන්ට ප්‍රදානය කිරීමට තීරණය කළේය
බර්මියුඩා, ශාන්ත වින්සන්ට් සහ ග්‍රෙනඩින්ස් වෙතින් ඉදිරිපත් වූ ලංසුද, ජැමෙයිකාව විසින් ඉදිරිපත් කළ දෙවැනි ලංසුවද ප්‍රතික්ෂේප විය
ලෝක කුසලාන තරඟාවලියේ සත්කාරකත්වය සඳහා බටහිර ඉන්දීය කොදෙව් දූපත් හරහා ස්ථාන 8ක් තෝරා ගන්නා ලදී
සාන්ත ලුසියා, ජැමෙයිකාව සහ බාබඩෝස් (අවසන් තරගයේ සත්කාරකත්වය දැරූ) තරඟ හතක් සඳහා සත්කාරකත්වය සපයන ලද අතර අනෙකුත් සෑම එකක්ම තරඟ හයක් සඳහා සත්කාරකත්වය සපයන ලදී
ජැමෙයිකානු ආන්ඩුව "පිච් එකේ" වියදම් සඳහා ඇමරිකානු ඩොලර් මිලියන 81ක් වැය කළේය
සබීනා උද්‍යානය ප්‍රතිසංස්කරණය කිරීම සහ චීනයේ ණයක් මගින් ට්‍රෙලව්නි හි නව බහුකාර්ය පහසුකම ඉදිකිරීම මෙයට ඇතුළත් විය
තවත් ඇමරිකානු ඩොලර් මිලියන 20 සිට 100 ක් දක්වා මුදලක් වෙනත් වියදම් සඳහා වැය කර ඇත
මෙමගින් සබීනා උද්‍යානයේ ප්‍රතිසංස්කරණ වියදම ඇමෙරිකානු ඩොලර් මිලියන 46ක් වූ අතර ට්‍රෙලව්නි ක්‍රීඩාංගනය සඳහා ඇමෙරිකානු ඩොලර් මිලියන 35ක් වැය වෙතැයි ගණන් බලා ඇත
ක්‍රීඩාංගණ සඳහා වැය කළ මුළු මුදල අවම වශයෙන් ඇමරිකානු ඩොලර් මිලියන 301 කි
ට්‍රිනිඩෑඩ් හි බ්‍රයන් ලාරා ක්‍රීඩාංගනය, 2006 සැප්තැම්බර් 21 දින තරඟාවලියට පෙර පුහුණු තරඟ ස්ථානයක් ලෙස නම් කර තිබුනද පසුව එයට එම තත්ත්වය අහිමි විය
තරගාවලියේ ක්‍රීඩාංගණ

පුහුණු තරග සදහා ක්‍රීඩාංගණ

සුදුසුකම් ලැබීම 

ක්‍රිකට් ලෝක කුසලානය සඳහා මෙතෙක් පැවති විශාලතම කණ්ඩායම් 16 කින් යුත් ලෝක කුසලානය විය
ICC හි පූර්ණ සාමාජිකයින් දස දෙනා මෙයට ඇතුළත් වූ අතර ඔවුන් සියල්ලන්ටම ටෙස්ට් සහ ස්ථිර එදිජා තත්ත්වය ඇත
අනෙක් (ආශ්‍රිත) රටවල් හය වූයේ කෙන්යාව (2009 වන තෙක් එදිජා තත්ත්වය තිබූ) සහ 2005 ICC කුසලානය හරහා සුදුසුකම් ලැබූ (මෙම ක්‍රියාවලියේදී 2009 දක්වා එක්දින තත්ත්වය ලබා ගැනීම) ස්කොට්ලන්තය, කැනඩාව, නෙදර්ලන්තය සහ මංගල ලෝක කුසලානය ක්‍රීඩාකරන අයර්ලන්තය සහ බර්මියුඩා ඇතුළත් විය
සංචිත 

කණ්ඩායම් 16 ට 2007 පෙබරවාරි 13 වන විට ඔවුන්ගේ අවසන් සංචිත නම් කිරීමට සිදු විය
මෙම කාල සීමාවෙන් පසුව ICC හි තාක්ෂණික කමිටුවේ අභිමතය පරිදි ක්‍රීඩකයන්ගේ ආබාධ හේතුවෙන් වෙනස්කම් වලට ඉඩ ලබා දෙන ලදී
ශ්‍රේණිගත කිරීම් 
සියලුම ප්‍රධාන ටෙස්ට් ක්‍රීඩා කරන ජාතීන්ට ලෝක කුසලානයට පෙර අනෙකුත් ප්‍රධාන එක්දින කණ්ඩායම් සමඟ විශාල එක්දින තරඟ සංඛ්‍යාවක් ක්‍රීඩා කිරීමට කාලසටහන් තිබුණි
ඕස්ට්‍රේලියාව, නවසීලන්තය සහ එංගලන්තය 'පොදුරාජ්‍ය මණ්ඩලීය බැංකු' තරඟාවලියට සහභාගී වූ අතර එහිදී එංගලන්තය අවසන් මහා තරඟයේදී ඕස්ට්‍රේලියාව පරාජය කරන ලදී
පසුව ඔස්ට්‍රේලියාව චැපල්-හැඩ්ලි කුසලානය සඳහා නවසීලන්තයට ගිය අතර 3-0ක් ලෙස පරාජය විය
දකුණු අප්‍රිකාව ඉන්දියාවට එරෙහිව එක්දින තරග පහක් ක්‍රීඩා කළේය (දකුණු අප්‍රිකාව 4-0 ජයග්‍රහණය) සහ පාකිස්තානයට එරෙහිව පහක් (දකුණු අප්‍රිකාව 3-1 ජය), ඉන්දියාව ද බටහිර ඉන්දීය කොදෙව්වන්ට එරෙහිව එක්දින තරග හතරක් (ඉන්දියාව ජය 3-1) සහ ශ්‍රී ලංකාවට එරෙහිව එක්දින තරග හතරක් ක්‍රීඩා කළේය
(ඉන්දියාව ජය 2-1)
බංගලාදේශය සිම්බාබ්වේට එරෙහිව එක්දින තරඟ හතරක් ක්‍රීඩා කළේය (බංග්ලාදේශය 3-1 ජයග්‍රහණය) සහ කැනඩාවට සහ බර්මියුඩාවට එරෙහිව තුන්කොන් තරඟාවලියක් ජයග්‍රහණය කළේය
ආශ්‍රිත එක්දින කණ්ඩායම් ලෝක ක්‍රිකට් ලීගයට සහභාගී වූ අතර එය කෙන්යාව ජයග්‍රහණය කළ අතර ලෝක කුසලානයට පෙර වෙනත් තරඟාවලි සඳහා ද සම්බන්ධ විය
ක්‍රිකට් ලෝක කුසලානය ආරම්භයේදී කණ්ඩායම් ශ්‍රේණිගත කිරීම් මෙසේය
කණ්ඩායම් 12-16 ලෝක කුසලානය දක්වා නිල එදිජා ශ්‍රේණිගත කිරීම් නොතිබුණි
ඔවුන් පිලිවෙලින් සම්පූර්ණ සාමාජිකයින්ට එරෙහිව හා  ආශ්‍රිත සාමාජිකයින්ට එරෙහිව ඔවුන්ගේ ජයග්‍රාහී ප්‍රතිශතය මත පදනම්ව ශ්‍රේණිගත කර ඇත
පුහුණු තරග 

ප්‍රධාන තරඟාවලියට පෙර, රටවල් 16ම සූදානම් වීමට, විවිධ උපක්‍රම අත්හදා බැලීමට සහ බටහිර ඉන්දීය කොදෙව් දේශයේ තත්වයන්ට හුරු වීමට උපකාර කිරීමට පෙරහුරු තරඟ මාලාවක් ක්‍රීඩා කළහ
පෙරහුරු තරග නිල එක්දින තරග ලෙස සැලකුවේ නැත
මාර්තු 5 සඳුදා සිට මාර්තු 9 සිකුරාදා දක්වා තරඟ පැවැත්විණි
සමාරම්භක උත්සවය 

ICC ක්‍රිකට් ලෝක කුසලාන 2007 සමාරම්භක උත්සවය 2007 මාර්තු 11 ඉරිදා ජැමෙයිකාවේ ට්‍රෙලව්නි ක්‍රීඩාංගණයේදී පැවැත්විණි
එය කැලිප්සෝ සහ රග්ගා සිට රෙගේ සහ සෝකා දක්වා බටහිර ඉන්දීය සංගීතයේ සියලුම තත්ත්‍වයන් නියෝජනය කරන නර්තන ශිල්පීන් සහ වාදකයින් 2,000 කට අධික සංඛ්‍යාවක් ඇතුළත් විය
එම ශිල්පීන් අතර ෂෝන් පෝල්, බයිරන් ලී, කෙවින් ලිට්ල්, බෙරෙස් හැමන්ඩ්, ලකී ඩුබ්, බුජු බැන්ටන්, අර්ධ පින්ට්, ඇරෝ, මැචෙල් මොන්ටානෝ, ඇලිසන් හින්ඩ්ස්, ටෝනි රෙබෙල්, තර්ඩ් වර්ල්ඩ්, ග්‍රෙගරි අයිසැක්ස්, ඩේවිඩ් රඩර්, ෂැගී, ද අයි ත්‍රීස් සහ ජිමී ක්ලිෆ්
ද විය
ජැමෙයිකාවේ ආණ්ඩුකාරවරයා ඇතුළු රාජ්‍ය නායකයින් කිහිප දෙනෙකුගේ සහභාගීත්වයෙන් පැවති උත්සවය ශ්‍රීමත් ගාෆීල්ඩ් සෝබර්ස්ගේ දේශනයකින් ආරම්භ වූ අතර ජැමෙයිකාවේ සහ ග්‍රෙනාඩාවේ අගමැතිවරුන්ගේ පණිවිඩද ඇතුළත් විය
නීති සහ රීති

තරග 
එම තරඟ එක්දින ජාත්‍යන්තර තරඟ වූ අතර සාමාන්‍ය එදිජා නීති යටතේ ක්‍රියාත්මක විය
විනිසුරුවන් හෝ තරඟ තීරක විසින් වෙනත් ආකාරයකින් ප්‍රකාශ නොකළහොත් හැර සියලුම තරඟ එක් පැත්තකට ඕවර 50 ක් විය යුතු විය
පන්දු යවන්නෙකුට තරගයකට උපරිම ඕවර 10ක් යැවීමට හැකි විය
අයහපත් කාලගුණික තත්ත්වයකදී, ප්‍රතිඵලයක් ප්‍රකාශ කිරීම සඳහා සෑම පාර්ශ්වයක්ම අවම වශයෙන් පන්දුවාර 20ක් පන්දුවට පහර දී තිබිය යුතුය (තරගය වෙනත් ආකාරයකින් ජයග්‍රහණය නොකළේ නම්, උදාහරණයක් ලෙස දෙවනුව පන්දුවට පහර දෙන කණ්ඩායම ඕවර 20 අවසන් වීමට පෙර දැවී ගියහොත්)
අයහපත් කාලගුණයකදී ප්‍රතිඵලය හෝ ඉලක්කය තීරණය කිරීම සඳහා ඩක්වර්ත් ලුවිස් ක්‍රමය යෙදවීමට නියමිතව තිබුණි
නියමිත දිනයේ ප්‍රතිඵලයක් ප්‍රකාශයට පත් නොකළේ නම්, ක්‍රීඩාව අතහැර දැමූ අවස්ථාවේ තිබූ තත්ත්වයම සමඟින් පසුවදා තරගය අවසන් කිරීමට කණ්ඩායම් නැවත පැමිණෙනු ඇත
ටීවී රිප්ලේ නිලධාරියාට (තෙවන විනිසුරුට) උඩපන්දු යොමු කිරීම සම්බන්ධයෙන් නව රීතියක් තිබුණි
උඩපන්දුවක් නිවරදිව ලබාගෙන තිබේද යන්න සහ/හෝ හිමිකම් කියන උඩපන්දුවක් "බම්ප් බෝල්" ද යන්න තීරණය කිරීමට ස්ථාවර විනිසුරුවන්ට නොහැකි වූයේ නම්, ඔවුන් තීරණය තෙවැනි විනිසුරු වෙත යොමු කිරීමට අභිමතය පරිදි විය
එසේම, පිතිකරුවා පන්දුවට පහර නොදුන් බව තෙවැනි විනිසුරුට පැහැදිලි වූයේ නම්, එවැනි උඩපන්දුවක් රූපවාහිනී පුනරුත්ථාපනය හරහා සමාලෝචනය කරන අතරතුර, පිතිකරුවා නොදැවී සිටි බව ඔහුට ඇඟවීමට නියමිතව තිබුණි
තරඟාවලි ප්‍රසාද ලකුණු 
කාණ්ඩ සහ සුපිරි 8 අදියරේදී පහත පරිදි ලකුණු ප්‍රදානය කරන ලදී
සෑම කාණ්ඩයකින්ම පළමු කණ්ඩායම් දෙක සුපිරි 8 අදියර දක්වා ඉදිරියට ගිය අතර ඔවුන්ගේම කාණ්ඩයෙන් අනෙක් සුදුසුකම් ලැබූ කණ්ඩායමට එරෙහිව ඔවුන් ලබාගත් ප්‍රසාද ලකුණු ප්‍රමාණය සුපිරි 8 අදියරට ගෙන යන ලදී
එම සංචිතයේ සුදුසුකම් නොලබන කණ්ඩායම්වලට එරෙහිව උපයාගත් ලකුණු එසේ ලබාගෙන නොතිබුණි
සුපිරි 8 වටයේ දී, සෑම කණ්ඩායමක්ම අනෙකුත් කාණ්ඩවලින් සුදුසුකම් ලැබූ කණ්ඩායම් සමග තරග හය බැගින් ක්‍රීඩා කළ අතර පළමු කණ්ඩායම් හතර අවසන් පූර්ව වටයට පිවිසියේය
බොහෝ විට ප්‍රසාද ලකුණු වලින් ස්ථානය තීරණය විය
කණ්ඩායම් දෙකක් හෝ වැඩි ගණනක් ප්‍රසාද ලකුණු මත සම වූ විට, කුමන කණ්ඩායම ඉදිරියට ගියේද යන්න තීරණය කිරීමට පහත ක්‍රම භාවිතා කරන ලදී
කාණ්ඩ අදියරේ සහ සුපිරි 8 හි වැඩිම ජයග්‍රහණ ගණන
 ඉහලම ශුද්ධ ලකුණු වේගය
 පන්දුවකට ලබාගත් කඩුලු සංඛ්‍යාවේ අනුපාතය
 ප්‍රසාද ලකුණු මත සම වූ කණ්ඩායම් අතර තරඟයේ ජයග්‍රාහකයින්
 දිනුම් ඇදීම

විනිසුරුවන් 

2007 ක්‍රිකට් ලෝක කුසලානයේ විනිසුරු මඩුල්ල ICC විනිසුරුවරුන්ගේ එලයිට් පැනලයේ (ප්‍රභූ මණ්ඩලයේ) විනිසුරුවන් නව දෙනෙකුගෙන් (ඇතුළත් නොවූ එකම සාමාජිකයා ඩැරල් හෙයාර්) සහ ජාත්‍යන්තර කමිටුවේ විනිසුරුවන් නව දෙනෙකුගෙන් සමන්විත විය
ICC තීරකවරුන්ගේ එලයිට් පැනලයේ (ප්‍රභූ මණ්ඩලයේ) සාමාජිකයින් හත් දෙනෙකුගෙන් විනිසුරු මඩුල්ල සමන්විත වූ අතර, බටහිර ඉන්දීය කොදෙව් කණ්ඩායමේ කළමනාකරු ලෙස ක්ලයිව් ලොයිඩ්ගේ කාර්යභාරය හේතුවෙන් ඔහු ඇතුළත් කර නොමැත
අලීම් ඩාර් ඔහුගේ පළමු ලෝක කුසලාන අවසන් මහා තරගයේදී විනිසුරුවරයෙකු ලෙස පෙනී සිටි අතර, පිට පිට පස්වැනි අවසන් මහා තරගයට පෙනී සිටි ස්ටීව් බක්නෝර් එය සමඟින් 2003 ලෝක කුසලානයේ හතරේ වාර්තාව දිගු කළේය
කාණ්ඩ

මූලික කාණ්ඩ ගත කිරීම 
තරගාවලිය ආරම්භ වූයේ කාණ්ඩ හතරකින් සමන්විත ලීග් අදියරකිනි
සෑම කණ්ඩායමක්ම තම කාණ්ඩයේ අනෙක් කණ්ඩායම් සමඟ එක් වරක් ක්‍රීඩා කළහ
ඕස්ට්‍රේලියාව, ඉන්දියාව, එංගලන්තය සහ බටහිර ඉන්දීය කොදෙව්වන් ප්‍රවාහන හේතූන් මත වෙනම කාණ්ඩ වලට යොමු කරන ලද අතර, ඔවුන්ට වැඩිම ආධාරකරුවන් සහභාගී වනු ඇතැයි අපේක්ෂා කළ අතර බටහිර ඉන්දීය කොදෙව්හි ප්‍රවාහන හා නවාතැන් පහසුකම් සීමා විය
කණ්ඩායම් පහතින් ලැයිස්තුගත කර ඇත, මූලික කාණ්ඩ ගත කිරීම් (අප්‍රේල් 2005 සිට ශ්‍රේණිගත කිරීම්) වරහන් තුළ පෙන්වා ඇත
සෑම කණ්ඩායමක්ම ඔවුන්ගේ සියලුම තරඟ තනි පිටියක ක්‍රීඩා කළහ
ආකෘතිය 
බටහිර ඉන්දීය කොදෙව් දූපත් වල තත්ත්වයන්ට හුරු වීමට ක්‍රීඩකයින්ට ඉඩ සැලසීම සඳහා මෙම තරඟාවලියට පෙර පුහුණු තරඟ ගණනාවක් පැවැත්විණි
කණ්ඩායම් අදියරේ තරග මාර්තු 13 වැනිදා ආරම්භ වී මාර්තු 25 වැනිදා අවසන් විය
සමූහ වටයේ තරග 24ක් පවත්වා ඇත
සෑම කාණ්ඩයකම පළමු කණ්ඩායම් දෙක ලීග් ක්‍රමයක් භාවිතා කළ "සුපිරි 8" අදියරට පිවිසියේය
සෑම කණ්ඩායමක්ම තම මූලික අදියර කාණ්ඩයෙන් සුදුසුකම් ලැබූ අනෙක් කණ්ඩායමට එරෙහිව තරගයේ ප්‍රතිඵලය  ඉදිරියට ගෙන ගිය අතර අනෙකුත් සුදුසුකම් ලබන කණ්ඩායම් හය සමඟ එක් වරක් බැගින් ක්‍රීඩා කළහ
ලීග් තරගාවලියේ පෙරමුණ ගත් කණ්ඩායම් හතර අවසන් පූර්ව වටයට සුදුසුකම් ලබා ගත්හ
පෙර ලෝක කුසලානයේ සිට මෙම ක්‍රමය වෙනස් කරන ලද අතර, එය සුපිරි 6 වෙනුවට "සුපිරි 8" අදියරකින් සමන්විත විය
සුපිරි 8 අදියර තරඟ මාර්තු 27 අඟහරුවාදා සිට අප්‍රේල් 21 සෙනසුරාදා දක්වා පැවැත්විණි
සුපර් 8 අදියරේ මුළු තරග 24ක් පැවැත්විණි
"සුපිරි 8" හි පළමු කණ්ඩායම් හතර අවසන් පූර්ව වටයට පිවිසියේය
මෙය පිළිමළුන් පිටුදැකීමේ අදියර වූ අතර, අංක 1 කණ්ඩායම අංක 4 කණ්ඩායම සමඟ ක්‍රීඩා කරන අතර අංක 2 කණ්ඩායම අංක 3 කණ්ඩායම සමඟ ක්‍රීඩා කළේය
අවසන් පූර්ව වට දෙකේ ජයග්‍රාහකයන් අවසන් මහා තරගයේදී එකිනෙකා සමඟ ක්‍රීඩා කළහ
අයහපත් කාලගුණික තත්ත්වයකදී තරඟ අවසන් කිරීමට ඉඩ සැලසීම සඳහා සියලුම තරඟාවලියේ තරඟ සඳහා එක් අතිරේක දිනයක් (තරගයේ නියමිත දිනට පසු දින) තිබුණි
කාණ්ඩ අදියර

ඒ කාණ්ඩය

බී කාණ්ඩය

සී කාණ්ඩය

ඩී කාණ්ඩය

සුපිරි 8 වටය 
සෑම පළමු වටයේම කාණ්ඩහි පෙරමුණ ගත් කණ්ඩායම් දෙක "සුපිරි 8" අදියරකට මාරු විය
කෙසේ වෙතත්, කණ්ඩායම් අටෙන් සෑම කණ්ඩායමක්ම ක්‍රීඩා කළේ නව තරඟ හතක් නොව නව තරඟ හයක් පමණි - සෑම එක් කාණ්ඩයකම සුපිරි 8ට තේරුන  දෙදෙනා නැවත ක්‍රීඩා කරනවාට වඩා එකිනෙකාට එරෙහිව පලමු වටයේ තම ප්‍රතිඵලය ඉදිරියට ගෙන ගියේය
මේ අනුව, පහත වගුව, එක් එක් කණ්ඩායම සඳහා තරඟ හතක් පෙන්වමින්, කණ්ඩායම් අදියරේ තරඟ ඇතුළුව සුපිරි 8 සුදුසුකම් ලැබීමේ තරඟ අතර සියලුම තරඟ ආවරණය කරයි
කොළ පැහැති පසුබිමක නිරූපිත කණ්ඩායම් අවසන් පූර්ව වටයට සුදුසුකම් ලබා ඇත
පිළිමළුන් පිටු දැකීමේ අදියර

අවසන් පූර්ව වටය

අවසන් තරගය 

මෙය පුනරාවර්තනය වූ පළමු ලෝක කුසලාන අවසන් තරගය විය
1996 ලෝක කුසලාන අවසන් මහා තරගයේදී දෙපිල මීට පෙර හමු වූ අතර ශ්‍රී ලංකාව ජයගත්තේය
එම පරාජය හැරුණු විට ශ්‍රී ලංකාව සමඟ පැවැති ලෝක කුසලාන තරග වලදී සෑම තරගයක්ම ඕස්ට්‍රේලියාව ජයගෙන තිබුණි
මෙම තරගය ශ්‍රී ලංකාවේ දෙවැනි ලෝක කුසලාන අවසන් තරගය වූ අතර ඔස්ට්‍රේලියාව පිට පිට සිවුවැනි සහ සමස්තයක් වශයෙන් හයවැනි තරගය විය
කාසියේ වාසිය දිනාගත් ඔස්ට්‍රේලියානු නායක රිකී පොන්ටින් පන්දුවට පහරදීමට තීරණය කළේය
කෙසේ වෙතත් වර්ෂාව හේතුවෙන් තරගය ආරම්භ කිරීම ප්‍රමාද වූ අතර තරගය එක් පිලකට ඕවර 38කට සීමා විය
කඩුලු රකින ක්‍රීඩක ඇඩම් ගිල්ක්‍රිස්ට් ලකුණු 149ක් ලබා ගත්තේය
එය ලෝක කුසලාන අවසන් මහා තරගයකදී ඕනෑම පිතිකරුවෙකුගේ වැඩිම ලකුණු ප්‍රමාණය වේ
ශ්‍රී ලංකා පිතිකරුවන් වන කුමාර් සංගක්කාර සහ සනත් ජයසූරිය දෙවැනි කඩුල්ලට ලකුණු 116ක් එක් කරමින් සිටියදී තරගය ජීවමාන වූ නමුත් මෙම යුගලය දැවී යාමෙන් පසුව ශ්‍රී ලංකා පිලේ අවස්ථා කෙමෙන් හීන විය
තවදුරටත් වර්ෂාව හේතුවෙන් ශ්‍රී ලංකා ඉනිම ඕවර 36කට පමණක් සීමා වූ අතර ඉලක්කය ලකුණු 269ක් ලෙස සංශෝධනය විය
33 වැනි ඕවරය අවසානයේ ශ්‍රී ලංකාව තවමත් සකස් කළ ඩක්වර්ත් ලුවිස් න්‍යායේ ඉලක්කයට වඩා ලකුණු 37ක් පසුපසින් සිටියදී අඩු ආලෝකයට විනිසුරුවන් විසින් තරගය නියමිත පරිදි අත්හිටුවන ලදී
ඕස්ට්‍රේලියානු ක්‍රීඩකයින් තම ජයග්‍රහණය සැමරීමට පටන් ගත් අතර (අවම පන්දුවාර 20 අවසන් වූ බැවින්) විනිසුරුවන් වැරදි ලෙස ප්‍රකාශ කළේ වර්ෂාව නිසා නොව සැහැල්ලුවෙන් තරගය අත්හිටුවන ලද බැවින් අවසන් ඕවර තුන පසුදා යැවීමට සිදුවන බවයි. ශ්‍රී ලංකාවට පන්දු 18 කදී ලකුණු 61 ක් අවශ්‍යව තිබියදී, ශ්‍රී ලංකා නායක මහේල ජයවර්ධන පසුදා නැවත පැමිණීමේ අවශ්‍යතාවක් නොමැති බවට එකඟ වූ අතර, නැවත පන්දුවට පහර දීමට තම කණ්ඩායමට උපදෙස් දුන්නේය
පොන්ටින් දඟ පන්දු යවන්නන්ට පමණක් ක්‍රීඩා කිරීමට එකඟ විය
අවසන් ඕවර තුන සම්පූර්ණයෙන්ම පාහේ අඳුරේ ක්‍රීඩා කළ අතර එම කාලය තුළ ශ්‍රී ලංකාව ලකුණු 9ක් පමණක් එක් කරමින් ඩ/ලු/ස් ක්‍රමයට අනුව ඕස්ට්‍රේලියාවට ලකුණු 53ක ජයග්‍රහණයක් ලබා දුන්නේය
පසුව තම වරදට සමාව අයැද සිටි විනිසුරුවන් ප්‍රකාශ කළේ එවිට තරගය අවසන් කළ යුතුව තිබුණේ ඔස්ට්‍රේලියාව ලකුණු 37කින් ජයග්‍රහණය කරමිනි